Инсон дардига дармон бўлмоқ – олижанобликнинг энг юксак намунаси\n- Март 23, 2022\nИнсонларнинг соғлом турмуш тарзи кечириши ҳар қандай жамиятда алоҳида муҳим масала ҳисобланади. Муқаддас динимизда ҳам жисм ва руҳ саломатлиги бандаларнинг руҳий-маънавий камолотга эришиши калити сифатида эътироф этилади.\nЯнги Ўзбекистонда дастлабки кунлардан бошлаб, аҳоли саломатлигини мустаҳкамлаш устувор вазифа, деб белгиланди. Сўнгги йилларда бу борада салмоқли ишлар амалга оширилди. Давлатимиз Раҳбари томонидан тиббиёт ходимлари билан ўтказилган очиқ мулоқотда айни шу масала изчил муҳокама қилинди.\nТарихимизда илк маротаба ўтказилган бундай амалий тадбирда камина ҳам бевосита иштирок этдим. Ушбу соҳа ҳаётида мутлақо янгича учрашувда Президентимиз томонидан тиббиёт ходимларининг таклифлари эшитилиб, соҳадаги оғриқли ҳолатлар теран таҳлил қилинди. Олдимизда турган аниқ вазифалар белгиланиб, мутасаддиларга чуқур мушоҳадали, илмий асосланган тавсиялар берилди.\nҚайд этилишича, бунга тайёргарлик анча аввал бошланган, 25 мингдан зиёд мурожаат қабул қилинган, уларнинг 8 мингдан кўпи шахсий бўлиб, жойида ҳал этилган, 17 мингтаси эса тизимга оид масала ҳисобланади.\nУшбу учрашув тиббиёт соҳасини янги босқичга олиб чиқишга катта ҳисса қўшади ва шифокорларни улкан масъулият билан ишлашга даъват этади. Бу мулоқот халқимизнинг эртанги кунга бўлган ишончини мустаҳкамлайди, мудроқ қалбларни уйғотади ва синиқ кўнгилларга рўшнолик беради.\nИслом динидаги барча аҳкому одобларда, ҳатто энг улуғ ибодатларда ҳам инсон саломатлиги бирламчи ўринда туради. Динимиз саломатликни асрашни шунчаки ҳаётий иш деб эмас, балки тананинг ҳаққи деб қарайди ва бу ҳақни Аллоҳнинг ҳаққи қаторида санайди. Расулуллоҳ соллаллоҳу алайҳи ва саллам: “Сенда Роббингнинг ҳам ҳаққи бор, танангнинг ҳам ҳаққи бор”, – деганлар.\nНуфузли тадбирда Президентимиз шифокорлар меҳнатига юқори баҳо бериб, жумладан, шундай дедилар: – Эл-юртимиз азалдан шифокорларни инсон саломатлигини асрашдек эзгу ва савобли ишга бутун борлиғини бағишлаган фидойи зотлар, деб билади ва ҳамиша қадрлайди. Чунки одамлар сизларга ўзларининг энг бебаҳо бойликларини – ҳаётларини ишониб топширади.\nБуюк бобомиз Абу Али ибн Синонинг: “Инсон дардига дармон бўлмоқ – олижанобликнинг энг юксак намунасидир”, – деган сўзлари ҳам бу фикрни тасдиқлайди.\nТан олиш керак, шифокорларнинг касбига садоқати, халқимиз соғлиғи йўлида туну кун қилаётган меҳнати барчамиз учун ибрат. Пандемиянинг оғир кунларини бир эслайлик: тиббиёт ходимлари ҳаёти ва соғлиғини гаровга қўйиб, касаллик билан курашди.\nҲақиқатда, шифокорлар одамларнинг дарддан фориғ бўлишига ҳисса қўшар экан, бу билан беқиёс ажру савобга эга бўлиб, амал дафтарига битилаверади. Аллоҳ таоло: “Ким уни (бир жонни) тирилтирса, худди ҳамма одамларни тирилтиргандек бўлади”, деб баён этилган (“Моида” сураси 32-оят).\nМуфассир уламолар ушбу оятдаги “тирилтирса” калимасини “ўлимдан сақлаб қолса” маъносини билдиради, деганлар. Имом Совий раҳматуллоҳи алайҳ “яшаб қолишига сабабчи бўлса”, дея тафсир қилганлар.\nДемак, шифокорлар ҳам оғир касалликка чалинган бир беморнинг тузалишига сабабчи бўлсалар, барча инсонлар ҳаётини сақлаб қолгандек ажрга эришадилар, иншо Аллоҳ.\nЎз навбатида мулоқотда давлатимиз Раҳбари тиббиёт ходимларининг масъулиятли бурчини таъкидлаш баробарида улар доимий ўқиш, изланиш, янгиликка интилиш ва даволашнинг замонавий усулларини ўзлаштиришларини алоҳида қайд этдилар. Бу борада буюк аждодимиз Ибн Сино ҳаёти ва илмий мероси буюк ибрат намунасидир.\nИслом таълимотига кўра, табиб-шифокорлик қилувчи ўз соҳасини пухта эгаллаши ва ўта масъулиятли бўлиши керак. Чунки унинг ҳар бир ҳаракати касал ҳаётига ижобий ёки салбий таъсир кўрсатади. Расулуллоҳ соллаллоҳу алайҳи ва саллам айтадилар: “Кимки тиб (илми)ни билмай туриб табиблик қилса, у зомин (жавобгар)дир” (Имом Абу Довуд ривояти).\nБемор ўз вақтида моҳир табибга мурожаат қилиши ва унинг муолажасини олиши, табиб эса беморни сидқидилдан даволаши даркор. Зеро, беморнинг ҳаёти шифокорнинг муолажалари, хатти-ҳаракатларига боғлиқ.\nМулоқотда халқ табобатининг устунлиги, доривор гиёҳларни кенг қўллаш, табиблар асрлар давомида қўллаб келган усуллардан кенг фойдаланишга ҳам урғу қаратилди. Маълумки, мусулмон табибларнинг саъй-ҳаракатлари ўлароқ, тиб илмида кўплаб ихтиролар қилинган ва сон-саноқсиз асарлар битилган.\nТиб илмини янги босқичга кўтаришда бобокалонимиз Абу Али Ибн Синонинг ўрни беқиёс. Олим турли фанларга тааллуқли 450 дан зиёд, жумладан, тиббиётга оид 43 та асар таълиф этган. Энг машҳур асари беш жилддан иборат “Тиб қонунлари” бўлиб, у қарийб 8 аср мобайнида Европада дарслик сифатида ўқитилган.\nҒарбда Авиценна номи билан машҳур бўлган алломанинг ушбу китобида ўсимликлардан тайёрланган 760 та дорининг хусусиятлари баён қилинган. Ибн Сино табобатни назм билан изоҳловчи “Уржуза” номли асар ёзган. Араб тилида ноёб шеърий вазнда ёзилган ушбу асарга ҳатто араблар ҳам тасанно айтган.\nУлуғ ҳаким вирусларга қарши курашиш амалиётини илк бор қўллаган зотдир. Бинобарин, у 10 ёшлик чоғидаёқ етук олим даражасига етишиб, Қуръони каримни ёд олган.\nМулоқотда давлатимиз Раҳбари Ибн Синонинг ноёб истеъдоди, беқиёс ақл-заковати боисини Бухоро ҳукмдорини оғир дарддан даволагани эвазига бериладиган мол-дунё ва амалдан воз кечиб, сарой кутубхонасидан фойдаланиш учун ижозат сўрагани ҳамда ўз устида тинимсиз ишлаб, шундай шуҳрат қозонганини алоҳида тилга олдилар.\nТабобат тарихан эҳтиром қилинган ва ҳар ким билиши шарт бўлган зарурий илм ҳисобланган. Шеърият мулки султони Алишер Навоий Ҳусайн Бойқаронинг амирзода фарзандларига таълим берар экан учта – динни, тарихни ва тиб илмини ўрганишни уқтирган. Зеро, дин инсон ахлоқу эътиқодини ислоҳ қилади, тарих тўғри хулоса чиқариш илми бўлиб, табобат жисм саломатлигидир.\nНабий алайҳиссалом соғлиқни сақлашга тарғиб қилиш билан бирга, беморликни даволаш борасида ҳам гўзал хитоб қилганлар: “Аллоҳ дардни ҳам, давони ҳам туширган ва ҳар бир дардга давосини қилиб қўйган. Шундай экан, даволанинглар”. Бу ҳадиси шариф мусулмон табибларини замонлар оша ҳар қандай касалликни даволашга қурби етганча уринишга ундаган ва янги-янги дориларни кашф этишларида илҳом манбаи бўлган.\nМазкур тарихий учрашувда Юрт раҳбари мана шундай таълимотларга ҳамоҳанг равишда қуйидаги улуғ алломаларнинг ҳикматларини келтирдилар: – “Албатта, касалликни кечикиб даволагандан кўра, унинг олдини олган ҳар томонлама афзалдир. Имом Мотуридий ҳазратларининг: “Тириклик қадрига соғлиқ пайтингда етгил”, деган сўзларида чуқур маъно бор”.\nКиши касалликка йўлиққанда дардига шифо бўладиган омиллардан фойдаланиб, ўзига муолажа қилиши лозим. Агар у ўз саломатлигига эътибор бермаслиги туфайли зарар етадиган бўлса, гуноҳкор бўлади. Маълумки, шариат бандаларнинг беш зарурат (дин, жон, насл, мол, ақл)ни сақлаш мақсадида жорий қилинган. Ушбу заруратларнинг учтаси: жон, насл ва ақлни асраш айнан жисмоний саломатлик билан боғлиқ.\nТансиҳатлик бўлмаса, одам бу дунёда бахтли бўлишини тасаввур ҳам қилиб бўлмайди. Набий соллаллоҳу алайҳи васаллам: “Икки неъмат борки, кўп одамлар улардан ғафлатдалар. Улар соғлик ва фароғат”, дедилар” (Имом Бухорий ривояти).\nДемак, соғлик-саломатлик бўлмаса, инсонга на бойлик ва на бошқа неъматлар татийди! Эн муҳими, уларнинг ҳеч бири сиҳат-саломатликни қайтаришга қодир эмас. “Барчамизга аёнки, одам соғлом бўлмаса, унга иш ҳам, моддий неъматлар ҳам, ҳаёт қувончлари ҳам татимайди”, дея давлатимиз Раҳбари учрашувда энг тўғри гапни айтдилар.\nМуборак ҳадисларда келтирилганидек, “Аллоҳдан яқийн (мустаҳкам иймон)ни ва мустаҳкам соғликни сўранглар. Зеро, одамларга яқийн ва мустаҳкам соғликдан кўра яхши нарса берилмаган” (Имом Термизий ривояти). Демак, бандага Аллоҳ томонидан берилган неъматлар ичида энг биринчиси мустаҳкам имон турса, ундан кейин соғлиқ туради.\nҲикматларда келганидек, соғлом ақл саломат жисмни талаб қилади. Улар асло айро тасаввур қилинмайди. Унутмаслик керакки, “саломатлик” ҳатто жаннатда ҳам янграйдиган каломдир. Зеро, Ҳақ субҳонаҳу ва таоло Қиёмат куни жаннатга кирган бандаларига қарата: “У (ер)га соғ-саломат, тинч-омон кирингиз!” деб марҳамат қилади (“Ҳижр сураси”, 46-оят).\nАллоҳ таоло барчамизни бу дунёда турли бало-офатлар, дардлардан йироқ айласин, халқимизга тинчлик-офият ато этсин ва бу соҳада бошланган янги давр ислоҳотларига улкан зафарлар берсин.\nмуфтий Нуриддин домла ХОЛИҚНАЗАРОВ\n733 марта ўқилди\nДругие материалы в этой категории: « Рамазонда саҳарликка ухлаб қолган киши қандай йўл тутиши керак?\tРўзадор киши сўлагини ютиши мумкинми? »


Qalampir.uz - Ўзбекистондаги вазирликлар ходимлари мажбурий тартибда малакасини қайта оширади\nЎзбекистондаги вазирликлар ходимлари мажбурий тартибда малакасини қайта оширади\n11:18, 22.06.2018 Жамият\n1 сeнтябрдан бошлаб Oлий мактабда айрим турдаги вазирликлар ходимлар тоифалари мажбурий тартибда қайта тайёрланадилар ва малака оширадилар.\nАввалроқ, Ўзбекистон Республикаси Президенти Шавкат Мирзиёев “Жаҳон иқтисодиёти ва дипломатия университети фаолиятини тубдан такомиллаштириш чора-тадбирлари тўғрисида”ги қарорни имзолагани ҳақида хабар берган эдик.\nҚарорга кўра, Ўзбекистондаги вазирликлар ходимлари мажбурий тартибда қайта малака оширадилар. Жаҳон иқтисодиёти ва дипломатия университети қошидаги Бошқарув институти ва Дипломатик курслари тугатилиб, уларнинг негизида Университет ҳузурида юридик шахс мақомига эга бўлган Олий дипломатия мактаби ташкил этилмоқда.\n2018 йил 1 сeнтябрдан бошлаб Oлий мактабда айрим турдаги вазирликлар ходимлар тоифалари мажбурий тартибда қайта тайёрланадилар ва малака оширадилар.\nТашқи ишлар ва Ташқи савдо вазирликлари, ташқи сиёсий ҳамда ташқи иқтисодий фаолиятга жалб қилинган бошқа вазирлик ва идоралар, маҳаллий давлат ҳокимияти органларининг мамурий-бошқарув ходимлари (3 йилда бир марта);\nхалқаро муносабатлар ҳамда сиёсий фанлар, халқаро иқтисодиёт ва мeнeжмeнт, халқаро оммавий ҳамда хусусий ҳуқуқ, гид ҳамроҳлиги ва таржимонлик фаолияти йўналишидаги олий таълим муассасаларининг пeдагог кадрлари — (уч йилда бир марта).\nOлий мактаб курсларининг ишлаб чиқаришдан ажралган ҳолатда таълим олаётган тингловчилари учун бутун таълим олиш даврида асосий иш жойидаги эгаллаб турган лавозими, иш ҳақи ва унга тeнглаштирилган тўловлар сақланади;\nOлий мактабда ўқитиш, қайта тайёрлаш ҳамда малака ошириш Ўзбeкистон Рeспубликаси ташқи ишлар вазири томонидан ҳар йили тасдиқланадиган рeжа ва дастурларга мувофиқ шартнома асосида амалга оширилади.\nБундан ташқари, Oлий мактабга тижорат асосида нодавлат ташкилотлар учун ихтисослаштирилган ўқув курсларини ўтказиш ҳуқуқи бeрилиши таъкидланган.\nАргентина гуруҳдан чиқадими?\nВазирлик ва идораларнинг “Очиқлик индекси” бўйича рейтинги эълон қилинди\n12:17, 15.09.2018 2 779\nҚатор вазирлик ва қўмитанинг ҳудудий бўлинмалари Тошкент ҳокимияти назоратига ўтказилди\n11:46, 18.08.2018 2 673\nЎзбекистон ҳукуматида хориж фуқароси фаолиятини бошлади\n13:05, 12.07.2018 4 471\nБандлик ва меҳнат муносабатлари вазири бошқа лавозимга ўтказилди\n11:13, 11.04.2018 2 401\n20:10, 02.04.2018 6 075


Фубол бўйича «Ҳамдўстлик кубоги»: Қирғизистон чоракфиналга чиқа олмади | ҚИРҒИЗИСТОН ЯНГИЛИКЛАРИ\nФубол бўйича «Ҳамдўстлик кубоги»: Қирғизистон чоракфиналга чиқа олмади\nЎз гуруҳида охирги ўринни эгаллаган Қирғизистон ёшлар термаси «Ҳамдўстлик кубоги-2014»нинг плей-офф босқичига чиқиш имкониятини қўлдан бой берди.\nСобиқ советлар иттифоқи ўлкаларининг ёш футболчилари иштирок этувчи мусобақанинг гуруҳ бочқичи ўйинларида қирғизистонлик чарм тўп усталари бирорта ғалабани қўлга кирита олмади.\nҚирғизистон ёшлар термаси Украина, Тожикистон ва Эстония термалари билан бир гуруҳга тушганди. Гуруҳ ўйинларини Қирғизистон термаси бир очко билан якунлаб, бирорта ҳам ўйинда ғалаба нашидасини сура олмади.\n24 январ куни ўтган биринчи ўйинда қирғизистонлик ёш футболчилар Украина термасига ўйинни 0:2 ҳисобида бой берди.\nКейинги кунни жамоа омадли учрашув билан бошлаб, тожикистонлик рақиблари билан беллашувда 2:2 ҳисобидаги дуранг натижани қайд этишга эришди ва чоракфинал йўлланмасини қўлга киритиш имкониятини сақлаб қолди.\nБироқ, ҳал қилувчи сўнгги ўйинда Қирғизистон термаси Эстонияга учрашувни 0:3 ҳисобида бой берди.\nЭнди жамоа қолган гуруҳларда сўнгги ўринни эгаллаган жамоалар билан 9 ўрин учун курашни давом эттиради.\nМусобақада Собиқ советлар иттифоқи ўлкаларидан ташриф буюрган 12 жамоа 3 гуруҳга бўлиниб иштирок этмоқда.\nҲамдўстлик кубоги — Собиқ советлар иттифоқи давлатларининг ёшлар терма жамоалари ўртасида ўтади.\nАксар мусобақалардан фарқли равишда, Ҳамдўстлик кубогида гуруҳдан чиқолмаслик мусобақани тарк этишни англатмайди — ўз гуруҳида сўнги ўринни эгаллаган Қирғизистон мусобақанинг қолган аутсайдерлари билан тасалли раундида 9 ўрин учун курашди.\nАввалги мақолаҚирғиз-Хитой чегарасидаги отишмадан сўнг 11 жангари «йўқ қилинди»\nНавбатдаги мақолаХитой билан чегарадаги отишманинг парламентдаги муҳокамаси: «Тушунарсиз нарсалар кўп»


Венециядаги Саида Мирзиёева, келишиб олган Исроил ва ҲАМАС, ўн йил ўтиб қозонилган ғалаба. Ҳафта суратлари - Daryo\n23:51, 22.05.2021 115427\nДунёнинг турли нуқталарида ҳафта давомида камера объективига муҳрланган суратларни намойиш қиламиз.\nСиао Ци Ци исмли 9 ойлик панда боласи Вашингтондаги Смитсон миллий боғидаги дарахтда ётибди.\nВенециядаги 17-Халқаро меъморий кўргазмасида Ўзбекистоннинг «Маҳалла: шаҳар ва қишлоқ ҳаёти» мавзусидаги миллий павильонининг очилиш маросими бўлиб ўтди. Унда Ўзбекистон номидан Саида Мирзиёева ҳамда Азиз Абдуҳакимов иштирок этди. Эслатиб ўтамиз, Ўзбекистон ушбу халқаро кўргазмада илк бор иштирок этмоқда.\nАнглиянинг Harrogeyt шаҳридаги Буюк Йоркшир кўргазма майдонида Harrogeyt баҳорги гуллар шоусини тарғиб қилиш учун суратга тушаётган модель Фрея Ли.\nНемис овчаркасининг 20 кунлик боласи журналистлар қуршовида. Давлат божхона қўмитаси томонидан оммавий ахборот воситалари учун қўмитанинг Миллий кинология марказига пресс-тур ташкил этилди.\nБерлиндаги Мартин-Гропиус-Бау кўргазма залида Яёи Кусаманинг «Чексиз муҳаббат намойиши» номли инсталляциясини суратга олаётган ташрифчи.\nҚозоғистоннинг Олмаота вилоятида лолақизғалдоқлар гуллаган далада ўтирган ит.\nНью-Йоркда COVID-19 чекловлари юмшатилгандан сўнг фаввора тагида ҳордиқ чиқараётган эркак.\nНамангандаги гуллар фестивали ўтиши режалаштирилган боғдаги қизча. Шаҳарда фестивалга қизғин ҳозирлик кўрилмоқда.\nИсроил ҳарбий ракеталари ҳужум қилган Ғазо шаҳридаги ҳукумат биноси олов ичида қолди. Сўнгги 11 кун ичида ракета алмашинуви натижасида Ғазода камида 230 киши, Исроилда эса 12 киши ҳалок бўлди. 21 май куни Исроил ва ҲАМАС сулҳ тузишга рози бўлганини эълон қилди.\nБуюк Британиянинг Саффолк графлигидаги ўрмонда икки «ласка» ўзаро курашмоқда.\nИсландиянинг Рейкьянес ярим оролидаги Фаградальсфьядль вулқонидан лава отилиб чиқяпти. Шу ҳафтада ҳаракатга келган вулқон жойлашган ер майдони сотувга қўйилди.\nИсроил ҳаво ҳужумидан сўнг ҳалок бўлган 12 ёшли Раҳаф ал-Дайернинг отаси унинг жасадини Ғазодаги Ал-Шифа касалхонасида қучоқлаб йиғламоқда.\nВенецияда 17-Халқаро меъморий кўргазмасининг Испания павильонидаги «Ноаниқ» номли инсталляцияси ёнидан ўтаётган аёл.\nМарказий Америкадан АҚШга бошпана излаб Мексика ва Техас ўртасидаги Рио-Гранде дарёсини уч ўғли билан кесиб ўтган аёл ёмғир вақтида полиция томонидан кузатилиб қўйилмоқда.\nВаршавада «Легия» футбол клуби мухлислари жамоанинг Польша чемпионатида қозонган ғалабасини нишонламоқда.\nҒазо шаҳрининг ал-Римал маҳалласида Исроилнинг ҳаво ҳужумлари натижасида вайрон қилинган бинода қидирув-қутқарув ишлари ўтказилди. Қидирув ишлари давомида вайрона ичидан юмшоқ ўйинчоқ олиб чиқилди.\nБелграддаги Эски Сава кўприги остидаги деворга чизилган граффити ёнидан велосипедда ўтаётган киши.\nМедельин шаҳрида Колумбия президенти Иван Дуке ҳукуматига қарши митинг пайтида намойишчилар полиция билан тўқнашди.\nМавзуга доир: Колумбия Америка Кубоги—2021 мезбонлигидан маҳрум этилди. Мусобақа Аргентинада бўлиб ўтади\nТуркиянинг Карс шаҳрида аҳолини эмлаш учун дала бўйлаб кетаётган шифокорлар.\nАҚШдаги Сиэтл шаҳрида ғалабани нишонлаётган бейсболчилар.\nЖанубий Африкадаги Кгалагади ёввойи табиат қўриқхонасида яшовчи шерлар жанжаллашмоқда.\nМавзуга доир: АҚШда фил ўзининг тутқунлиги сабаб ҳайвонот боғини судга берди\nБразилиянинг Амазонас штатидаги Анама шаҳрида яшовчи фуқаро COVID-19’га қарши эмланмоқда. Ушбу ҳафта Солимоэс дарёси ўзанидан тошиб чиққани сабаб шаҳарни сув босди.\nҒазода вайронага айланган харобалар олдида ўтирган фаластинлик қизалоқ.\nГолландиянинг Гаага шаҳридаги Мадуродам боғидаги бино макетлари орасида юрган боғ ходими.\n«Рейнжерс» жамоаси мухлислари Глазго шаҳридаги Жорж майдонида лигада қозонилган ғалабани нишонламоқда. Стивен Жеррард бошқарувидаги «Рейнжерс» 10 йил деганда Шотландия чемпионлигини қўлга киритди.\nИсроил артиллерия бўлинмаси Ғазо секторига қарата ўқ узмоқда.\nАнглиянинг Камбрия округидаги миллий боғда ўтлаб юрган қўй.\nМосквада кузатилаётган иссиқ ҳавода фаввора олдида турган бола.\nБразилиядаги циркда Real Portugal Circus жамоасининг чиқиши.\nБолгарияда троянча услубни намойиш қилаётган спортчи.\n23:38, 16.07.2021 123029\n21:10, 07.07.2021 137077\n23:56, 29.07.2021 101117\n13:26 Бугун 0\n13:11 Бугун 3993\n13:02 Бугун 4738\n12:59 Бугун 10178\n11:42, 03.08.2021 95775\n22:27, 02.08.2021 71340\n18:56, 03.08.2021 65718\n22:22, 03.08.2021 56820


ЎзА - Самарқандда 1000 га яқин оилага моддий ёрдам кўрсатилди\n18.08.2018 15:06 Чоп этиш версияси\nВатанимиз мустақиллигининг 27 йиллиги байрами олдидан ўтказилаётган умумхалқ хайрия ҳашарининг дастлабки кунида Самарқанд вилоятида 809 минг нафардан ортиқ киши иштирок этди, деб хабар бермоқда “Маҳалла” хайрия жамоат фонди вилоят бўлими.\nЭрта тонгдан вилоятнинг барча туман ва шаҳарларида, маҳаллалар, корхона ва ташкилотлар, муассасаларда катта-ю кичик ҳашарга чиқди. Уларнинг ёрдамида 944 гектар майдон ободонлаштирилди. 1065 та ариқ ва лоток, 632 та қабристон, 25 та зиёратгоҳ ва унинг атрофи тозаланди, 670 минг туп дарахтга шакл берилди.\n– Ҳозиргача вилоят бўйича жами 1700 тонна маиший ва қурилиш чиқиндилари тўплаб, белгиланган жойларга чиқарилди, – дейди “Маҳалла” хайрия жамоат фонди вилоят бўлими раиси ўринбосари Комил Ҳайдаров. – Бу ишларга 714 та техника жалб этилди. Бундан ташқари, туман ва шаҳарларда эҳтиёжманд 807 оиланинг уй-жойи таъмирланди. Шунингдек, мингга яқин кам таъминланган оилага моддий ёрдам кўрсатилди.\nВилоятда ҳашар доирасидаги ишлар давом этмоқда.


Франциялик терговчилар Реюньон ороли яқинидан самолёт қолдиқлари топилганлигини рад қилишди\n17:49 / 06.08.2015 1464\nФранциялик терговчилар Реюньон ороли яқинидан самолёт қолдиқлари топилганлигини рад қилишди. Бу ҳақда France-Presse агентлиги хабар бермоқда.\nИлгарироқ Малайзия транспорт вазири Лиоу Тионг Лай Реюньон оролидан топилган қолдиқлар 2014 йилда ғойиб бўлган Boeing самолётига оид бўлиши мумкинлигини, бу Францияда текширилаётганини маълум қилган эди.\nАммо BFM эфирида чиқиш қилган экспертлар бу фикрни инкор қилишди. Жумладан, улар самолёт иллюминаторлари мустаҳкам ва оғир материалдан тайёрланганлиги боис оқим билан қирғоққа ташланиши мумкин эмаслигини эслатиб ўтишди.


Пойтахтимизнинг қадимий 12 дарвозаси тикланади\nТошкент шаҳар ҳокими Жаҳонгир Ортиқхўжаев италиялик машҳур продюсер, Festi Group компанияси раҳбари Валерио Фести билан учрашди.\nУчрашувда қайд этилишича, пойтахтимизнинг қадимий 12 та дарвозасини тиклаш бўйича ишлар олиб борилмоқда.\nЎзаро мулоқот давомида Тошкентда юртимиз тарихи, аждодларимизнинг бой маънавий мероси ҳамда халқимизга хос урф-одат ва қадриятлар мужассам этилган, мамлакатимиз меҳмонларига миллийлигимизни тарғиб этувчи фестивалларни ташкил этиш, шаҳримизнинг турли ҳудудларига ўша жойнинг тарихидан келиб чиққан ҳолда рангли ва чироқли инсталляцияларни жойлаштириш, пойтахтимизни сайёҳларга янада мафтункор ва жизибадор қилиб кўрсатиш масалалари муҳокама этилди.\nЖорий йил Тошкент кинофестивали тикланиб, яна анъанавий ўтказилиши йўлга қўйилиши режалаштирилган. Шаҳар ҳокими Тошкент боғлари, миллий ошхоналар, бой санъат ва маданиятимиз ҳақида ҳам тўхталиб, бундай бетакрорликларни халқимиз ва шаҳримиз меҳмонларига санъат даражасида тақдим этиш муҳимлигига эътибор қаратди.\nСуҳбат давомида Валерио Фести Тошкент шаҳар ҳокимига шаҳарни бадиий безаш, турли шоу ва фестивалларни ўтказиш бўйича бир неча лойиҳа намуналарини кўрсатди. Ж.Ортиқхўжаев меҳмонларга шаҳарни айланиб, халқнинг маданияти ва турмуш тарзи билан атрофлича танишишни ва шунга кўра Тошкент учун махсус лойиҳаларни тақдим этишини таклиф қилди.\nШунингдек, учрашувда Ўзбекистон Республикаси Мустақиллигининг 30 йиллик тантаналарини байрамона ўтказишда Festi Group тажрибасидан фойдаланиш масаласига эътибор қаратилди. Бу борада ҳам хорижлик мутахассислар ўз лойиҳа ва таклифларини тақдим этади. Агар Festi Group лойиҳалари тасдиқланса, Тошкент шаҳар ҳокимлиги ва компания ўртасида шартнома имзоланади.


29.12.2018 22:03 0 3903\nUMS компанияси 2019 йилдан бошлаб Mobiuz савдо белгиси остида фаолият олиб боради. Бу ҳақда компания расмий сайтида маълум қилинган.\nАйтилишича, Ўзбекистон Республикаси Президентининг 2018 йил 21 ноябрдаги “Рақамли иқтисодиётни ривожлантириш мақсадида рақамли инфратузилмани янада модернизация қилиш чора-тадбирлари тўғрисида”ги қарорига кўра, мобил операторга бир қатор вазифалар топширилди. Хусусан, UMS Ўзбекистон Республикаси ҳудудини ривожланган мамлакатлар даражасида Интернет тармоғига уланиш имкониятлари билан имкон қадар тўлиқ қоплаши, барча давлат хизматларини фақатгина ўз маълумотларга ишлов бериш марказлари орқали кўрсатиши лозим.\n2018 йилнинг 13 декабридаги “Ўзбекистон Республикаси давлат бошқарувига рақамли иқтисодиёт, электрон ҳукумат ҳамда ахборот тизимларини жорий этиш бўйича қўшимча чора-тадбирлар тўғрисида”ги Президент фармони билан компания давлат хизматлари операторига айланиб, ҳукумат мобил алоқаси ва криптографик ҳимояланган илк миллий Uzchat мессенжерини жорий қилмоқда.\n«Бундан ташқари, UMS платформасида Лойиҳа бошқаруви ягона миллий ахборот тизими, давлат сектори учун блокчейн ечимлар, аҳоли учун рақамлаштирилган давлат хизматлари яратилмоқда. Бу эса электрон ҳукумат тизимини ривожлантириш, давлат бошқарувига ахборот тизимларини жорий қилиш, бу соҳада ягона давлат сиёсатини олиб боришга хизмат қилади.\nБундай шарт-шароитларда компания ребрендинги янги ўзгаришларни ифода этиши, компания қадриятларини ғоявий жиҳатдан ва мазмунан ўз ичига олган бўлиши керак. Буни инобатга олган ҳолда UMS мобил операторининг савдо белгисини Моbiuz, деб номлашга қарор қилинди», — дейилади расмий маълумотда.\nҚўшимча қилинишича, ребрендинг ишлари декабр ойида, компания номини танлаш, бренд рангларини ва бошқа белгиларни яратишдан бошланди. Ребрендинг босқичма-босқич амалга оширилади. Бу қадамлар компания брендини “софлаштириш”, жамиятга компаниянинг янги қадриятларини етказишга хизмат қилади.\nТехнология 27/12, 13:39


Нима учун эрта қариймиз? XXI асрдаги одатларнинг кексайишга таъсири - Zamin.uz\nНима учун эрта қариймиз? XXI асрдаги одатларнинг кексайишга таъсири\nТерига эрта ажин тушиши ва унинг аҳволи ёмонлашишига кундалик одатларнинг ҳам таъсири катта бўлади.\nСмартфон ва ижтимоий тармоқлар\nТадқиқотчилар гаджетлардан тараладиган кўк нурнинг зарарини ҳали ҳам ўрганишда давом этмоқда. Нуридан ташқари, унга бошни эгиб, бўйин ва умуртқани зўриқтириш ҳам саломатлик учун фойдали эмас. Бу тери аҳволига таъсир қилмай қолмайди ва натижада бўйинга ажин тушади, юз шаклининг аниқлиги ўзгаради, шунингдек, бақбақа ҳам пайдо бўлади.\nКун давомида телефонга тикилиб ўтирмаслик керак. Тоза ҳавода сайр қилиш, спорт билан шуғулланиш ва тўғри овқатланиш қаришнинг асосий душманлари ҳисобланади.\nЗарарли овқатланишдан ўзини тия олмайдиганларнинг муддатидан аввал қариши ва тез вазн тўплаши кафолатланган. Юз тўқималарнинг шишиши, терининг қуриши, контур деформацияси ва юзнинг сўлғин тус олиши фастфудга бўлган севгининг оқибати саналади.\nТўғри овқатланишга риоя қилиш ва инсон ейиш учун яшамаслиги, яшаш учун ейиши кераклигини ёдда тутиш лозим.\nҚуёш нуридан баҳра олиш яхши, аммо меъёрдан ортиқ вақт кечириш терининг қуриши, ажин тушиши ва қизаришлар пайдо бўлишига олиб келади. Қолаверса, қуёш ваннасига муккасидан кетиш саломатлик учун зарарли.\nҚуёшдан сифатли ҳимоя қиладиган воситалардан фойдаланиш ва тобланиш борасида меъёрни билиш керак.\nСигаретлар терига ультрабинафша нурлар сингари таъсир кўрсатади. Коллаген ва эластинга зарар етиши оқибатида тери шалвираб қолади ва ажин тушади.\nАста-секинлик билан чекишни ташлашга ҳаракат қилиб соғлом турмуш кечириш лозим.\nМонитор қаршисида кунига 6 соат ишлаш аёлларни 5-10 ёшга қаритади. Косметологларда «компьютерли юз» деган атама мавжуд бўлиб, бу кўз остида пайдо бўлган ҳалқалар, қуриган тери ва ажин тушган бўйинга нисбатан ишлатилади.\nОрада дам олиб туриш, тоза ҳавода нафас олиш, кўпроқ сув ичиш ва вазиятни ўзгартириб туриш керак.\nКечаси фаол бўлиб кундузи ухлаш, нафақат ҳаёт тарзи, балки саломатлик ва тери учун ҳам зарарли ҳисобланади. Гап шундаки, терининг ҳам ўз ритми бўлади. Тунда барча ҳужайра жараёнлари фаоллашади, бу вақтда компьютер қаршисида ўтириш ва зиёфатда бўлиш эса биоритмга салбия таъсир қилади. Оқибатда тери сезувчан, бўлади аҳволи ёмонлашади, гормонал фон ишдан чиқади.\nСурункали уйқусизлик одатидан қутилиш, тўғри овқатланиш ва тери регенерацияси учун тунги крем ва ниқобларни канда қилмаслик лозим. “Замин” янгиликларини “Инстаграм”да кузатиб боринг\nЯнгиликлар » Жамият » Нима учун эрта қариймиз? XXI асрдаги одатларнинг кексайишга таъсири


Ҳокимият вакилларига қаршилик кўрсатиш ҳолатлари кўпаймоқда - EFFECT.UZ\n. 23:04 | 10.10.2021\nАОКАда Адлия вазирлиги ахборот хизмати раҳбари Севара Ўринбоева иштирокида ўтказилган брифингда мавзу юзасидан маълумот берилди.\n2021 йил 4 октярбь куни Жиноят кодекси ва Маъмурий жавобгарлик тўғрисидаги кодексга ўзгартиришлар киритишни назарда тутувчи Қонун қабул қилинди.\nҚонун билан киритилган ўзгартиришларга кўра, ҳокимият вакилига ёки фуқаровий бурчини бажараётган шахсга қаршилик учун белгиланган жавобгарлик чоралари кучайтирилди. Яъни бундай ҳаракатларни содир этган шахслар:\n– 1 йилдан 3 йилгача озодликни чеклаш (илгари 1 йилгача);\n– 1 йилдан 3 йилгача озодликдан маҳрум қилиш билан жазоланиши белгиланди (илгари 1 йилгача).\nСўнги вақтларда ижтимоий тармоқлар орқали “қаердадир фуқаро ИИВ ходимига қўл кўтарди” ёки “ИИВ ходими калтакланди” ва бошқа шунга ўхшаш хабарлар кўп учраб турибди.\nБундан кўриниб турибдики, жамиятда ҳокимият вакили ёки ўз фуқаролик бурчини бажараётган шахслар ҳамда фуқаролар ўртасида турли хил зиддиятли ҳолатлар келиб чиқмоқда.\nҲолатлар ўрганилиб, таҳлил қилинганда кўпчилигида фуқаролар томонидан жамиятда ўрнатилган тартиб қоидаларни менсимаслик, уларни бузиш, ҳокимият вакилига ёки фуқаровий бурчини бажараётган шахсга қаршиликлар кўрсатиш аниқланган.\nСтатистикага эътибор берадиган бўлсак, сўнги йилларда ҳокимият вакилига нисбатан фаол қаршилик кўрсатиш жиноятларининг сони ошган, жумладан 2019 йилда – 243 тани, 2020 йилда эса 251 тани, шунингдек ҳуқуқни муҳофаза қилувчи орган ходимларига тажовуз кайфияти ҳам ортиб, 2018 йилдаги 24,1 минг ҳолат содир этилган бўлса, 2020 йилда 39 минг ҳолатни ташкил қилмоқда.\nTeglar:АОКА, Ҳокимият вакиллари


Эксперт: яқин йилларда МДҲда вазият қизғин тус олиб бораверади\nУнинг таъкидлашича, Россия Яқин Шарқда АҚШнинг етакчиликни қўлдан бой бераётганидан фойдаланиб, бу ўринга номзод бўлиб чиқди.\nОдатда Яқин Шарқни назорат қилувчи куч бутун дунё миқёсида етакчи ҳисобланади.\n“Аммо урушни бошлашнинг ўзи етарли эмас, уни ютиш ҳам керак, - деди Ишченко. – Ғалабага қадар эса Россиянинг қўшнилари, биринчи навбатда МДҲ давлатлари Москванинг имкониятлари ва кучайган ташқи сиёсий фаоллигини баҳолашга уринишади”.\nБошқа томондан эса, Россия ҳали етакчилигини юз фоизга исботлашга улгурмаган экан, қўшнилар унинг ўрнини босадиган куч қидиришда давом этади. Кўпгина давлатлар икки кучли давлат ўртасида мувозанат сақлашга интилади.\nБундан ташқари, етакчиликни ютқазаётган АҚШ Россиянинг ҳаётини қийинлаштириш учун МДҲ давлатларига киришга ҳаракат қилиши мумкин, деб ҳисоблайди эксперт.


Тожик маросимларининг ўзига хосликлари: «артист»сиз тўй,...\n27.03.2018 16:02 0 5655\nХалқимизда «бошинг тўйдан чиқмасин», «топганинг тўйларга буюрсин» каби ажойиб мақоллар бор-а?! Ўз манфаатимиз учун балки минг йиллик мақоллардан воз кечармиз. Топганимизни тўйларга ва яхши кунларга сарфлаганимиз яхши-ю, тўйдан кейин бошимиз қарздан чиқмаслиги ёмон-да.\nОлий Мажлис Сенатининг «Тўй-ҳашамлар, оилавий тантаналар, маърака ва маросимлар, марҳумларнинг хотирасига бағишланган тадбирлар ўтказилишини тартибга солиш тўғрисида»ги қарор лойиҳаси халқимиз томонидан кенг муҳокама қилинди, ОАВнинг қатор кўрсатув, мақола, эшиттиришлари ана шу мавзуга бағишланди. Яқин кунларда расмий ҳужжат ҳам тасдиқланиши эҳтимолдан холи эмас. Шахсан давлатимиз раҳбари томонидан кўтарилган, жиддий, бош қотиришга арзигулик муаммо. Қизиғи, қўшни Тожикистонда ҳам худди шундай муаммо мавжудлиги боис 2007 йилда махсус қонун қабул қилинган.\n«Тожикистон Республикасида урф-одатлар, байрамлар ва маросимларни тартибга солиш тўғрисида»ги қонунга никоҳ ва суннат тўйлари, мотам маросимлари, ҳожи тўй ва ҳатто туғилган кун ҳам қандай нишонланиши ҳақида нормалар киритилган. Қизиғи, қонуннинг 8-моддасига амал қилган мамлакат фуқаролари туғилган кунини фақатгина оила даврасида нишонлашлари мумкин.\nХатна қилиш бепул, фақат шифохонада!\nҚонунга кўра суннат тўйи фақат оила даврасида ўтказилади. Хатна қилиш чақалоқ туғилганидан кейинги 20 кун ичида шифохонада бепул амалга оширилади.\nЯнги меҳмон туғилиши билан боғлиқ гахворабандон (бешикка ётқизиш), чиллагурезон (чақалоқ туғилганидан қирқ кунлик муддат ўтиши билан қилинадиган маросим), мўйсаргирон (соч олиш маросими) ва бошқа одатлар оила даврасида жонлиқ (мол, қўй) сўймасдан, санъаткорлар иштирокисиз бўлиб ўтиши лозим. Ақиқа маросими тақиқланган.\nТўйлар янада ихчамроқ\nНикоҳ тўйининг барча маросимлари икки кун ичида амалга оширилиши керак. Базмга 150, ош бериш маросимига 200 тагача меҳмон чақирилиши мумкин. Харажат ҳар икки томон ўртасида бўлиниши лозим.\nНоншиканон (фотиҳа), «идонабари» (ҳадя улашиш), модарталбон (она чақирди), падарталбон (ота чақирди), чодарканон (юз очар), муборакбоди (табриклаш), роҳбандон (йўл тўсиш), «сарупобинон» (келин-куёвнинг кийимларини намойиш қилиш), «чойгаштак» (қиз мажлиси) ва бошқа маросимлар ҳамда келин-куёвнинг қариндош-уруғларига (ота-онасидан ташқари) совға тарқатиш қонун билан тақиқланади.\n«Домодталбон» (куёвнинг келиннинг ота-онасининг уйига биринчи марта бориш одати) ва «арусбинон» (келин кўриш) маросимлари оила даврасида 15 киши иштирокида ўтказилиши лозим. Никоҳ маросимида тўртта енгил автомобилдан фойдаланиш мумкин.\nЖаноза намозида иштирокчилар сони чекланмаган. Аммо барча мотам маросимларида («Учинчи кун», «қирқ», «йил») жонлиқ сўйиш ва меҳмонларни овқатга таклиф қилиш мумкин эмас. Шунингдек, «оши сари тахта», «душанбеги», «жумаги», «ҳафт», «бист», «шашмоҳаги» маросимлари ва келганларга пул бериш одатлари тақиқланган. Фақатгина гўрков ва маййит ювувчи хизмати учун ҳақ берилиши мумкин.\nҲожиларни зиёрат қилиш мумкин эди...\nМамлакатда ўрнатилган тартибга кўра 40 ёшдан ошмаган фуқаро ҳаж ва умра ибодатини адо этиш учун сафар қила олмайди. Боз устига, мусофирлар рўйхати республика ҳукумати томонидан шакллантирилади. Қонуннинг 12-моддасида ҳожиларни зиёрат қилиш билан боғлиқ «ҳожиталбон» (ҳожи зиёрати) ва «ҳожиоши» (ҳожи оши) маросимлари ҳам бекор қилинган. 2017 йилгача бу маросимлар оила даврасида ўтказилиши мумкин эди.\nТўй вақти чегараланган\nҚонунда тўйлар тўйхона эгалари ва тўйчилар ўртасида тузиладиган шартнома асосида ўтказилиши, шунингдек у билан боғлиқ қонунбузарликка ҳар икки томон бирдек жавобгар бўлиши белгиланган.\nТўйлар шаҳарларда дам олиш кунлари соат 8:00 дан 20:00 гача, иш кунлари 18:00 дан 22:00 гача, қишлоқ ва қўрғонларда дам олиш кунлари 1 апрелдан 31 октябргача 6:00 дан 22:00 га қадар, 1 ноябрдан 31 мартгача 8:00 дан 22:00 гача, иш кунлари 18:00 дан 22:00 гача ўтказилиши белгилаб қўйилган. Уларнинг давомийлиги 3 соатдан ошмаслиги лозим.\nҚонунбузарлар ким? Жарима қанча?\nҚонун қабул қилинганига 10 йилдан кўпроқ вақт бўлди. Табиийки, унинг талабларини ҳамма ҳам бирдек бажара олгани йўқ. Аммо йиллар давомида аҳоли онги, тўйга муносабати сезиларли даражада ўзгарди. Тўйларга сарфланаётган маблағлару ортиқча дабдабалар кескин камайди. Қонунга риоя этилиши бўйича тузилган маҳаллий комиссиялар юқорида айтиб ўтилган талаблар бўйича иш олиб бормоқда.\nПрезидент матбуот хизматининг маълумотига кўра, ўтган йиллар давомида мазкур қоидаларни асосан мансабдорлар, давлат хизматчилари, ўзига тўқ оилалар, тадбиркорлар ва дин вакиллари бузаётгани аниқланган. Мазкур қонун талаблари ҳукумат аъзолари, вилоят, шаҳар ва туман раҳбарлари, давлат хизматчилари, судьялар, хавфсизлик, прокуратура, ички ишлар, давлат молиявий назорати ва коррупцияга қарши кураш, солиқ ва божхона органлари ходимлари, ҳарбий хизматчилар ва уларнинг фарзандлари томонидан бузилса, мансабдор ўз вазифасидан озод қилиниши белгиланган. Шунингдек, Тожикистоннинг Маъмурий ҳуқуқбузарлик тўғрисидаги кодексига махсус норма киритилган бўлиб, унга кўра мазкур қонун талабларини бажармаган мансабдор ва юридик шахслар учун жарима миқдори 25-26 минг сомонийдан 35 минг сомонийгача белгиланган. Ушбу талабларни қўпол равишда, такроран бузган жисмоний шахс 30 минг, юридик шахс 50 минг сомоний жарима тўлашга мажбур. Агар 1 сомоний тахминан 1000 ўзбек сўмига тўғри келишидан хабарингиз бўлса, қонунни бузган шахслар яхшигина молиявий зарар кўриши мумкинлигига амин бўласиз.\nОлий Мажлис Сенатининг «Тўй-ҳашамлар, оилавий тантаналар, маърака ва маросимлар, марҳумларнинг хотирасига бағишланган тадбирлар ўтказилишини тартибга солиш тўғрисида»ги қарорининг (лойиҳа) иловаси ҳисобланган низом* ҳамда «Тожикистон Республикасида урф-одатлар, байрамлар ва маросимларни тартибга солиш тўғрисида»ги қонунининг ўхшаш ва фарқли жиҳатлари\nТуғилган кун фақат оила даврасида нишонланиши мумкин.\nдам олиш кунлари – 8:00 дан 20:00 гача;\nиш кунлари 18:00 дан 22:00 гача.\nҚишлоқ ва қўрғонларда:\nдам олиш кунлари – 1 апрелдан 31 октябргача – 6:00 дан 22:00 гача;\n1 ноябрдан 31 мартгача – 8:00 дан 22:00 гача;\nиш кунлари – 18:00 дан 22:00 гача;\nдавомийлиги: 3 соатдан ошмаслиги лозим.\nТўй-ҳашамлар – 10:00 дан 23:00 гача;\nош бериш маросимлари – 12:00 дан 15:00 гача.\nБазмга 150, ош бериш маросимига 200 тагача меҳмон чақириш мумкин.\nНикоҳ маросимида 4 енгил автомашинадан фойдаланиш мумкин.\nкелин-куёвнинг тўйхонага келиши учун 2 та енгил автомашинадан фойдаланиш мумкин.\nНоншиканон (фотиҳа), идонабари (ҳадя улашиш), модарталбон (она чақирди), падарталбон (ота чақирди), чодарканон (юз очар), муборакбоди (табриклаш), роҳбандон (йўл тўсиш), сарупобинон (келин-куёвнинг кийимларини намойиш қилиш), чойгаштак (қиз мажлиси) ва бошқа маросимлар ҳамда келин-куёвнинг қариндош-уруғларига (ота-онасидан ташқари) совға тарқатиш қонун билан тақиқланади.\nТанишув, сеп ёйди, қуда таниш, ота кўрди, ота келди, чарлари, қуда чақирди, куёв чақирди, келин чақирди, куёв навкар, келин навкар, келин салом, тоғора юбориш ва шу каби бошқа тадбирларни ўтказиш ман этилади. Шунингдек, пул қистириш, пул сочиш, одобсиз шоулар, севги тарихи (Love story) каби ахлоқ-одобга зид бўлган бошқа ҳолатларга йўл қўйилмайди.\nДиний мавзуда дин соҳаси вакили маъруза қилади.\nТўйхона, кафе ва ресторанларда 50 киши ва ундан ортиқ шахслар иштирокида ўтказиладиган оилавий тадбирлар учун тадбир ўтказувчи шахс ва тўйхона, кафе ва ресторан раҳбари ўртасида шартнома тузилади.\nСуннат тўйи фақат оила даврасида ўтказилади.\nХатна қилиш чақалоқ туғилганидан кейинги 20 кун ичида шифохонада бепул амалга оширилади.\nҲожиларни зиёрат қилиш билан боғлиқ «ҳожиталбон» ва «ҳожиоши» маросимлари ҳам бекор қилинган.\nЖаноза намозида иштирокчилар сони чекланмаган. Аммо барча мотам маросимларида («Учинчи кун», «қирқ», «йил») жонлиқ сўйиш ва меҳмонларни овқатга таклиф қилиш мумкин эмас.\n«Оши сари тахта», «душанбеги», «жумаги», «ҳафт», «бист», «шашмоҳаги» маросимлари ва келганларга пул бериш одатлари тақиқланган.\nҚонун талабларини бузганларга жарима миқдори тахминан 25 минг сомонийдан 50 минг сомонийгача белгиланган.\nНизом ҳамда тегишли қонун ҳужжатлари талаблари бузилишида айбдор бўлган шахслар қонун ҳужжатларида белгиланган тартибда жавобгар бўлади.\n* 2018 йил 30 мартда кучга кириши режалаштирилган.\nқарор Тожикистон Тўй таъзия


Врачлик мехнат экспертизаси\nЎзбекистон Республикаси Президенти И.Каримовнинг "Юксак маънавият - енгилмас куч" асарининг мазмун моҳиятини тушунтириб беринг.\nДаволовчи шифокорнинг ВМЭ борасидаги ҳуқуқ ва мажбуриятлари.\nХаёт фаолияти чекланишини аниқлашда (ногиронлик гуруҳини белгилашда) ишлатиладиган меёрий хужжатлар.\nЎткир бош мия қон айланишини бузилишида ВМЭ ва реабилитация масалалари.\nБемор 25.01.12 й. ВМЭКга юборилди, кўрикдан бош тортди, хужжатлари 26.01.12 да ВМЭКда рўйхатдан ўтказилди. Лекин бемор 15.01.12 да ВМЭК кўригидан ўтди. Унга III гурух ногиронлиги белгиланди, касаллик варақаси қайси сана билан ёпилади?\nБўлим мудирининг ВМЭ борасидаги вазифалари.\nИнспекция бошлиғини ишга олиш ва ишдан бўшатиш тартиби.\nЭпилепсияда ВМЭ ва реабилитация масалалари.\nБемор майда асбобларни таъмирловчи уста. Иши енгил жисмоний зўриқиш билан кечади. Беморда қайталанувчи бош мия қон айланишини қайта вақтинча бузилиши кузатилди, функционал бузилишлар йўқ. Қандай эксперт хулоса чиқарилиши лозим?\nТурли касалликларда тиббий реабилитацияни давом эттириш учун санаторияларга юбориш тартиблари.\nИнспекция бошлиғининг функциялари, вазифалари ва ҳуқуқлари.\nБош мия жарохатларида ВМЭ ва тиббий-ижтимоий реабилитация масалалари.\nБемор сувоқчи, мастлик натижасида ўнг болдир суяклари синиши сабабли унга 094\_х шаклидаги маълумотнома берилган. Ишдан озод қилинган кундан 10 кун ўтгач беморда ўртача оғирликдаги чап ўпка пастки бўлагининг ўчоқли бактериал пневмонияси аниқланди. Пневмония сабабли қандай хужжат берилиши лозим?\nКасб касалликлари ва меҳнат жароҳатларида меҳнат қобилиятини йўқотиш даражасини ундириш тартиблари.\nБош ВМЭК раисининг функция ва вазифалари.\nПолиомиелит асоратларида ВМЭ ва реабилитация масалалари.\nБемор Б. 40 ёш 10 йил хисобчи бўлиб ишлаган, охирги йил юк ташувчи бўлиб бошқа ишга ўтган. Ташхис: миокардитдан кейинги кардиосклероз, экстрасистолия (ягона), ЮЕ 0. Қандай эксперт хулоса чиқариш лозим?\nБош врач ўринбосарининг ВМЭ борасидаги вазифалари.\nТурмуш фаолиятининг чекланганлик мезонлари.\nЎткир миокард инфарктида ВМЭ ва реабилитация масалалари.\nБемор М., 48 ёш, функционал диагностика кабинети врачи. Поликлиника шароитида 3,5 ой давомида даволаниб, ВМЭКга юборилган. Ташхис: Қандли диабет, II тип, ўртача оғирликда кечиши, декомпенсация фазаси. Қандай эксперт хулоса чиқариш лозим?\nКасаллик варақаларини бериш тартиби (максимал муддатлар, ВМЭКка юбориш).\nБош ВМЭК раисининг вазифалари.\nБел умуртқалари остеохондрозини диск чурраси ва орқа мия фаолиятининг бузилиши билан кечишида ВМЭ ва реабилитация масалалари.\nБемор Б., 36 ёш, такси хайдовчиси, 4 ой касаллик варақасида бўлган. Ташхис: Ўткир йирик ўчоқли миокард инфаркти, чандиқланиш даври, юрак ритмини бузилиши, экстрасистолия, ЮЕ I , гипертония касаллиги фонида II босқич, АГ 2. Қандай эксперт хулоса чиқариш лозим?\nСанатор-курорт даволанишга юборишда касаллик варақасини бериш тартиби.\nIII гурух ногиронлигини белгилаш мезонлари.\nЮрак етишмовчилигида ВМЭ ва ТИР масалалари.\nБемор 40 ёшда. 15.11.12 да уйда ўнг қўлини кесиб олди, поликлиникада 17.11.12 да вақтинча меҳнатга лаёқатсизлик аниқланмади. 20.11.12да поликлиникага қайта мурожаат қилганда яранинг йиринглаганлиги аниқланди. Қайси хужжат ва қайси муддатдан бошлаб берилиши лозим?\nИшловчи ногирон ва нафақаҳўрларга касаллик варақасини расмийлаштириш тартиби.\nЎз-ўзига хизмат қилиш ва мустақил ҳаракатланишни 1 даражали бузилишини таърифи.\nМия ўсмаларида ВМЭ ва реабилитация масалалари.\nЎқитувчи мия инсульти ўтказгандан кейин II даражали мустақил харакатланиш, II даражали ўз хулқ-атворини назорат қилиш, II даражали меҳнат фаолияти билан шуғулланиш чекланиши кузатилган. Нечанчи гурух ногиронлигини белгилаш керак?\nОила аъзосини парваришлаш учун касаллик варақасини расмийлаштириш тартиби.\nЎз-ўзига хизмат қилиш ва мустақил ҳаракатланишнинг II даражали бузилишини таърифи.\nОрқа мия ўсмаларида ВМЭ ва реабилитация масалалари.\nМия инсульти ўтказган беморда: кучли атаксия, харакат мувофиқлигини қўпол бузилиши, оддий маиший кўникмаларни бажаришда қийинчилик кузатилмоқда. Қайси хаёт фаолияти чекланиши кузатилади ва нечанчи ногиронлик гурухи белгиланади?\nМиллатлараро тотувлик ва диний бағрикенглик тушунчалари моҳияти ва мазмуни.\nҲомиладорлик ва туғиш учун касаллик варақасини расмийлаштириш тартиби.\nЎз-ўзига хизмат қилиш ва мустақил ҳаракатланишни III даражали бузилишини таърифи.\nҲафақонлик касаллигининг тез-тез кризли кечишида ВМЭ ва реабилитация масалалари.\nЎтказилган менингит асоратида беморда ўнг томонлама ўрта даражадаги гемипарез, ўрта даражада такрорланувчи тиришиш хуружлари (ойига 3 марта) аниқланган. Қайси хаёт фаолиятини чекланиши кузатилади?\nЎзбекистон Республикаси рамзлари: байроқ, герб ва гимн қачон қабул қилинган ва уларни мазмун моҳиятини тушунтириб беринг.\nСил касаллиги санаториясига беморларни юборишда касаллик варақасини расмийлаштириш тартиби.\nМулоқот қилиш ва ўз ҳулқ атворини назорат қилишни бузилишини I даражасини таърифи.\nОстеохондрозда ВМЭ ва реабилитация масалалари.\nПериферик нерв толаси шикастланишида беморда оддий харакатларнинг бажаришда қийинчилик туғилади, мушак кучи 2 балл, ўз-ўзига хизмат қилиш минимал хажмда бажарилади. Ногиронлик гурухини белгиланг?\nБемор болаларни парваришлаш учун касаллик варақасини расмийташтириш тартиби.\nМулоқот қилиш ва ўз ҳулқ атворини назорат қилишни бузилишини II даражасини таърифи.\nУмуртқа поғонасининг синиши асоратларида (асаб тизимини шикастланишида) ВМЭ ва реабилитация масалалари.\n19 ёшли болада "Болалар церебрал фалажи" аниқланди: Кучли тетрапараз (мушак кучи 3 балл), ойига 3 мартагача такрорланувчи катта тиришиш хуружлари кузатилади. Хаёт фаолиятининг чекланиш турини ва ногиронлик гурухини белгилашни амалга оширинг.\nСанаторияга юборишда ВМКга тақдим қилинадиган хужжатлар.\nМулоқот қилиш ва ўз ҳулқ атворини назорат қилишни бузилишини III даражасини таърифи.\nБош мия томирлари склерозида ВМЭ ва реабилитация масалалари.\n2 томонлама III-IV даражали коксоартроз аниқланган беморда, чаноқ-сон бўғимида умуман харакат йўқолган (эндопротез ўтказишга монелик бор), хаёт фаолитини чекланиш турини белгилаш ва ногиронлик гурухини аниқлаш лозим.\nҲомиладорлик ва туғиш бўйича меҳнатга лаёқатсизлик варақасини расмийлаштириш тартиби.\nМуомала қилиш лаёқатини I даражада бузилишини таърифи.\nЭнцефалитларда ВМЭ ва реабилитация масалалари.\nБел умуртқалари остеохондрози аниқланган (L4-Д5диск чурраси) беморда кучли намоён бўлган бел сохасидаги оғриқ, хар қандай харакат оғриқни кучайишига олиб келади, кучли тортирш белгилари мусбат. Хаёт фаолиятини чекланиш тури ва ногиронлик гурухини аниқлаш лозим.\nМеҳнатда орттирилган жароҳатда меҳнатга лаёқатсизлик варақаларини расмийлаштириш тартиби.\nМуомала қилиш лаёқатини II даражада бузилишини таърифи.\nБош мия жароҳатини кўз нервини шикастланишлари билан кечишида ВМЭ ва реабилитация масалалари.\nБемор М., 58 ёш, педагог. Бош мия жарохати ўтказгандан сўнг ўз хулқ-атворини назорат қилиш III даражада, ўқиш лаёқатини чекланиши III даражада эканлиги аниқланди. Ногиронлик гурухини белгиланг?\nПротезлашда касаллик варақаларини расмийлаштириш тартиби.\nМуомала қилиш лаёқатини III даражада бузилишини таърифи.\nБўйин умуртқалари остеохондрозида ВМЭ ва реабилитация масалалари.\nБемор Ф., 60 ёш, журналист. Беморда паркинсонизм ташхиси аниқланди, кучли ривожланган акинетико-ригид синдром, кучли қотиш, ўринга "михланиш", ноаниқ нутқ, когнитив фаолиятни кучли пасайиши кузатилади. Ногиронлик гурухини белгиланг.\nМаънавий - маърифий ишлар самарадорлиги нимага қараб баҳоланади?\nВКК томонидан бериладиган меҳнат тавсияномаларига қўйиладиган талаблар.\nII даражада функционал бузилишлар ва турмуш фаолияти чекланишининг клиник белгилари.\nБош мияда қон айланишининг транзитор бузилишида ВМЭ ва реабилитация масалалари.\nБел умуртқаларини синишидан кейин беморда кучли ривожланган пастки парапарез (мушак кучи 1 балл), тос аъзоларини фаолиятини кучли бузилиши (сийдик тута олмаслик) аниқланди. Ногиронлик гурухини белгиланг.\nКасаллик ва жароҳатларда касаллик варақалаларини энг узоқ муддатга бериш мезонлари.\nЎқиш, билимларни ўзлаштириш ва такрорлаш, малака ва кўникмаларни эгаллаб олиш ва меҳнат қилиш лаёқатини II даражали бузилишини таърифи.\nБош мия жароҳатини тутқаноқ хуружлари билан асоратланишида ВМЭ ва реабилитация масалалари.\nЎтказилган церебрал лептоменингит асоратида беморда кўз ўткирлиги икалла кўзда 0,01\_0,02 даражада ва кўриш майдони 5-7 градусга торайиши аниқланди. Хаёт фаолитини чекланиш тури ва даражасини аниқланг ҳамда ногиронлик гурухини белгиланг.\nАлкоголь истеъмол қилиш гатижасида жароҳатланганда меҳнатга лаёқатсизликни расмийлаштириш тартиби.\nI гурух ногиронлигини белгилаш мезонлари.\nПўстлоқ ости энцефалитларида ВМЭ ва реабилитация масалалари.\nБемор I класс шофери, 4 ой касаллик варақасида бўлган. Ташхис: ўткир бош мия қон айланишининг бузилиши, ифодаланган чап томонлама гемисиндром. Қандай эксперт хулоса чиқариш керак?\nКасб касалликларида ногиронлик сабабини аниқлаш тартиби.\nII гуруҳ ногиронлигини белгилаш мезонлари.\nДисциркулятор энцефалопатияда ВМЭ ва реабилитация масалалари.\nБемор С, 35 ёш, конструктор. Ташхиси: Ревматик лихорадка, нофаол фазаси. Бош мия томирлари ревматик шикастланишидан кейинги ҳолат-бироз ифодаланган чап томонлама гемисиндром. Ревмокардиосклероз, ЮЕ 0. Қандай эксперт хулоса чиқарилиши лозим?\nКасаллик варақаларини расмийлаштирилганда режимни бузиш ҳолатлари ва уни расмийлаштириш тартиби.\nТурмуш фаолиятининг II даражада чекланганлик мезонлари.\nМиелопатияларда ВМЭ ва реабилитация масалалари.\nБолалар церебрал фалажи аниқланган беморда: иккиланган атетоз, нутқни алалия шаклидаги бузилиши ва мустақил харакатланишни тўлиқ бузилиши (кучли ифодаланган тетрапарез) аниқланди. Хаёт фаолиятини чекланиши ва ногиронлик гурухини аниқланг.\nБошқа шаҳарга даволаниш учун юборилганда касаллик варақаларини расмийлаштириш тартиби.\nIII гуруҳ ногиронлигини белгилаш мезонлари.\nИнфарктдан кейинги кардиосклерозда ВМЭ ва ТИР масалалари.\nБемор қишлок махсулотлари анжомини таъмирловчи лавозимида ишлайди. Унда ўнг елкани ўрта учлигидан чўлтоқлик аниқланди. Унда қайси хаёт фаолияти чекланиши кузатилган ва қайси гурух ногиронлиги белгиланиши лозим?\nВақтинча меҳнатга лаёқатсизлик варақалари муддатини узайтириш ва уни назорат қилиш механизмлари.\nЧАЭС ҳалокатини бартараф этиш билан боғлик ногиронлик гуруҳини ва сабабини белгилаш (меёрий хужжатлар, ногиронлик муддатлари, талаб қилинадиган хужжатлар).\nОИВ/ОИТСда ВМЭ ва реабилитация масалалари.\nБеморда сон суяги остеомиелити, шикастланган сегментида ўрта даражада оғриқ, тизза бўғимини фаолиятини ўрта даражада бузилиши аникланди. Кандай эксперт хулоса чикарилиши лозим?\nКасаллик варақасини расмийлаштиришга руҳсат берилган шахслар ва муассасалар.\nМеҳнатда жароҳатланиш сабабли ногиронлик гуруҳини белгилаш мезонлари (талаб қилинадиган хужжатлар, мезонлари).\nНейроревматизм, ВМЭ ва реабилитация масалалари.\nБеморда болдирни паст учлигидан чўлтоқлик аниқланди. Протезлаш амалга оширилган. Хаёт фаолиятини чекланиш тури ва ногиронлик гурухини аниклаш буйича хулоса беринг.\nМеҳнатга лаёқатсизлик варақаларининг максимал муддатлари ва ТМЭКга юбориш тартиблари.\n"Ногирон-бола" ва болаликдан ногиронлик сабабини белгилаш тартиблари.\nГипоталамик синдромда ВМЭ ва реабилитация масалалари.\nБеморда оёқни чуқур парези (мушак кучи 1 балл), паретик мушакларда мушак тонусини кучли ортиши, барча сезгини оёқларда бузилиши, тос аъзолари фаолиятини тўлиқ бузилиши аниқланди (тўлиқ сийдик ва нажас тута олмаслик). Хаёт фаолиятини чекланиш тури ва даражасини аниқлаб ногиронлик гурухини белгиланг.\nТМЭКга юборишда йўлланмани (088/х шакл) расмийлаштиришга қўйиладиган талаблар.\nРеабилитация принциплари, босқичлари, реабилитация потенциали тушунчаси.\nКоллагенозларда (ревматоид артритда) ВМЭ ва ТИР масалалари.\nМия инсульти ўтказган беморда: кучли атаксия, харакат мувофиқлигини қўпол бузилиши, оддий маиший кўникмаларни бажаришда қийинчилик туғилмоқда. Қайси хаёт фаолияти бузилиши кузатилган ва унинг даражасини аниқлаб ногиронлик гурухини белгиланг.\nВКК ва ТМЭК ҳамкорлигида олиб бориладиган ишларнинг самарадорлигини ногиронлик кўрсаткичларига ва ногиронларни реабилитациясига таъсири.\nНогиронларни протез-ортопедия махсулотлари билан таъминлаш тартиби.\nЮрак митрал нуқсонида ВМЭ ва ТИР масалалари.\nБемор 52 ёш, мухандис-иқтисодчи. Қайта миокард инфаркти ўтказилган, вақтинча меҳнатга лаёқатсизлик бошлангандан буён 4 ой ўтиши муносабати билан ТМЭКга қуйидаги ташхис билан юборилди: ЮИК, чап қоринча олди девори аневризмаси билан асоратланган миокард инфаркти. Инфарктдан кейинги кардиосклероз, тез-тез политоп экстрасистолия, юрак етишмовчилиги-II.\nНогиронларга протез-ортопедия маҳсулотлари ва ҳаракат воситаларини бериш тартиби.\nЯкка тартибдаги реабилитация дастурини тузиш ва бажариш манзиллари.\nСпастиик параплегияда ВМЭ ва реабилитация масалалари.\nБемор М., 43 ёш, юк ташувчи, маълумоти 9-синф. Ўпка операцияси туфайли стационар 25 кун даволанган. Оперциядан кейинги давр яхши ўтган. Бемор қуйидаги ташхис билан ТМЭКга юборилди: ўпка пастки бўлагининг мавжуд эмаслиги (бронхоэктатик касаллик туфайли) нафас етишмовчилиги I даражада. Эксперт хулоса қандай бўлади?\nБемор ва ногиронларни динамик кузатиш ва уни расмийлаштириш, реабилитация тадбирларини ўтказиш учун расмийлаштириладиган хужжатлар.\nҲаёт фаолиятини бузилиш турлари ва даражалари.\nАртериал гипертонияда ВМЭ ва ТИР масалалари.\nБемор Т., 51 ёш., касби врач, методик кабинетда ишлайди. Ташхис: гипертония касаллиги II босқичи, артериал гипертензия-2, хатар-3, цереброкардиал синдром ва тез-тез гипертоник кризислар билан. Диспансер назоратида туради, мунтазам гипертонзив дорилар қабул қилади. Охирги 12 ойда бир неча марта касаллик варақаси жами 83 кун бўлиб, шундан 24 куни касалхонада даволанган. Эксперт хулоса қандай бўлади?\nВМК фаолиятида олиб бориладиган тиббий хужжатлар ва уларни расмийлаштириш тартиби.\nВМЭКда ҳисобот олиб бориш тартиби, хужжатларни расмийлаштириш.\nЮИКда ВМЭ ва ТИР масалалари.\nБемор Х., 53 ёш, металл қуйиш машинасини бошқаради. Иш қайноқ цехда, кучли жисмоний зўриқиш билан бажарилади. Юрак хасталиги билан касалхонада даволанган. Даволаш муддати тугагач, қуйидаги ташхис билан ТМЭКга юборилган: ЮИК. Стабил стенокардия, ФС-II, симптоматик гипертония. Юрак етишмовчилиги-I. Эксперт хулоса қандай?\nМеҳнат қобилиятига таъсир этувчи омиллар ва уларнинг ВМЭ учун аҳамияти.\nХарбий хизмат билан боғлиқ ногиронлик сабабларини аниқлаш.\nЮрак ритми бузилишларида ВМЭ ва ТИР масалалари.\nбемор Ш., 45 ёш, иқтисодчи мухандис, шипертония касаллиги билан оғриганлиги сабабли, йилига 2-3 марта 12-15 кундан касаллик варақасида бўлган. Охирги марта касалхонада даволанган. Ташхис: гипертония касаллиги II босқич, АГ-2, хатар-3, бош мия ва юрак синдроми билан. ЮЕ-0, ДЭ-1. қандай эксперт хулоса чиқарилиши керак?\nВрачлик меҳнат экспертизасининг ривожланиш тарихи, хозирги замон ҳолати.\nОрганизм конпесатор адаптацион имкониятларининг ВМЭ учун ахамияти.\nРевматик лихорадкада ВМЭ ва ТИР масалалари.\nБемор Г., 30 ёш, телеграфист. 3 йил аввал ўртача оғирликдаги тиреотоксикоз ташхиси қўйилган. Охирги йил ахволи оғирлашиб, 20-25 кундан 3 марта касаллик варақасида бўлган. Касалхонада даволаниш натижасида ахволи яхшиланган. Ташхис: Диффуз токсик буқоқ II босқич, тиреотоксикоз ўртача оғирликда. Эксперт хулоса қандай?\nЖароҳатланиш ва алкогол ичимлик билан маст бўлган ҳолатда касаллик варақасини расмийлаштириш тартиби.\nНафас аъзолари хасталикларида ВМЭ ва ТИР масалалари.\nБемор 43 ёш, функционал диагностика кабинетида врач. Қандли диабет туфайли 40 ед.инсулин қабул қилади. Поликлиника шароитида даволанади. Бир неча марта, жами 3,5 ой касаллик варақасида бўлган. Ташхис: Қандли диабет, ўрта оғир кечиши декомпенсация ҳолати. ТМЭК қандай эксперт хулоса чиқазиши керак?\nБузгунчи ғояларга кандай ғоялар киради?\nБошқа ишга вақтинча ўтказилганда мехнатга лаёқатсизлик варақасини бериш тартиби."\nБемор ТМЭК хулосасидан норози бўлганда эксперт хулоса чиқазиш тартиби.\nОшқозон яра касаллигида ВМЭ ва ТИР масалалари.\nБемор Т., 38 ёш, касби-чилангар, 10 йил давомида ошқозон яра касаллиги билан оғриган. Йил давомида стационар шароитда даволаниш яхши натижа бермаган. Операциядан бош тортган. Ташхис: Ошқозон яра касаллиги, турғун ифодаланган оғриқлик синдроми билан. Тана вазнинг етишмовчилиги 12 кг. Қандай эксперт хулоса чиқарилиши керак?\nВКК ва ТМЭК орасидаги ўзаро алоқа ва унинг ВМЭ учун аҳамияти.\nКасб касаллигида меҳнат қобилиятини йўқотганлик даражасини аниқлаш.\nЖигар касалликларида ВМЭ ва ТИР масалалари.\nБемор А., 32 ёш, методист. Ташхис: Бронхиал астма инфекцион аллергик шакли, поғона-II, нафас етишмовчилиги -I. Қандай эксперт хулоса чиқарилиши керак?\nҲаёт фаолиятини чекланиши тушунчаси ва уни ВМЭдаги аҳамияти.\nНогиронларни якка тартибда реабилитация дастурини бажарилишининг мониторинги.\nГломерулонефритда ВМЭ ва ТИР масалалари.\nБемор Х., 35 ёш, кутубхоначи. 25 йилдан бери ревматизм билан оғриган. III гурух ногирони. Охирги 3 ой ахволи оғирлашган, каслхонада қайта даволаш айтарлик натижа бермаган. Ташхис: Ревматик лихорадка, нофаол фазаси, юрак митрал иллати, стеноз устунлиги билан, ревматик кардиосклероз хилпилловчи аритмия. ЮЕ-II. Эксперт хулоса қандай бўлиши керак.\nБемор ва ногиронларни реабилитацияси тушунчаси принциплари. Меёрий хужжатлар.\nКардиомиопатияларда ВМЭ ва ТИР масалалари.\nБемор 25.01.12 да ТМЭКга юборилди. Хужжатлари 26.01.12да жўнатилиб, ТМЭКда рўйхатдан ўтказилди. Лекин бемор 15.02.12 да ТМЭК кўригидан ўтди. III гурух ногиронлиги белгиланди. Касаллик варақаси қайси сана билан беркитилиши лозим?\nТиббий-меҳнат экспертиза хизматининг асосий вазифалари.\nЎз-ўзига хизмат қилиш ва мустақил ҳаракатланишни II даражали бузилишини таърифи.\nБронхиал астмада ВМЭ ва ТИР масалалари.\nБемор М., қурувчи. Мастлик натижасида сон суяклари синиши сабабли унга 094-х шаклидаги маълумотнома берилган. Ишдан озод қилинган кундан 2 хафта ўтгач ўртача оғирликдаги чап ўпка пастки бўлагининг ўчоқли бактериал пневмонияси аниқланди. Пневмония сабабли қандай хужжат берилади?\nТиббий-меҳнат экспертиза хизматининг структураси, таркиби.\nҚайси ДПМ врачи мехнатга лаёқасизлик варақасини беришга хақли эмас?\nСурункали гепатитда ВМЭ ва ТИР масалалари.\nБемор К., 40 ёш, I синф хайдовчиси. 4 ой касаллик варақасида бўлган. Ташхис: 12 бармоқли ичак яра касаллиги узлуксиз қайталаниб кечиши (оғир шаки) турғун ифодаланган оғриқ синдроми, тана вазнинг етишмовчилиги 15 кг. Қандай эксперт хулоса чиқарилиши керак?\nВақтинча меҳнатга лаёқатсизлик турлари, уларни расмийлаштириш тартиблари.\nКлиник прогноз қандай бахоланади?\nДеформатик артрозларда ВМЭ ва ТИР масалалари.\nБемор У., 35 ёш, дехқон хўжалигида пахтакор. Ташхис: Сурункали гломерулонефрит, гипертоник шакли, компенсация босқичида. Сурункали буйрак етишмовчилиги II босқич. Эксперт хулоса қандай?\nГелминтозда мехнатга лаёқатсизлик варақасини бериш тартиби..\nКлиник эксперт хатолар ва уларни бартараф этиш йўллари.\nҚўл суяклари синишида ВМЭ ва ТИР масалалари.\nБемор 40 ёш, харбий хизматни ўтагандан 7 ўтгач ТМЭКга юборилди. Ташхис: ЮИК. Турғун стенокардия. ФС-III. Афғонистонда харбий хизмат ўтаганлиги тўғрисида хужжатлар мавжуд. Анамнезда хизматдан қайтгач, 6 ойдан сўнг поликлиникага мурожаат қилган, ўша даврда стенокардия ташхиси билан даволанган. ТМЭК да III гурух ногиронлиги белгиланди. Қандай ногиронлик сабаби белгиланади?\nТМЭКга юборилганда мехнатга лаёқатсизлик варақасини расмийлаштириш тартиби.\nКорхона жарохатида мехнат лаёқатини йўқотганлик даражасини аниқлаш.\nБош мия ёпиқ жарохатларида ВМЭ ва ТИР масалалари.\nИшчи ўз хисобидан таътилда 01.04.11й. дан 11.04.11й. гача бўлди. Лекин 05.04.11й.дан 28.04.12 й.гача ўткир пневмония туфайли мехнат лаёқати вақтинча йўқолди. Бундай холатларда касаллик варақаси бериладими?\n"Ғояга қарши фақат ғоя, жахолатга қарши фақат маърифат билан курашиш керак" принципининг ахамияти нимада?\nКарантинда касаллик варақасини бериш тартиби.\n"Абилитация" тушунчаси нимани англатади.\nЧаноқ суяклари синишида ВМЭ ва ТИР масалалари.\nБемор Е., 48 ёш, 26.03.12 й.дан 28.03.12 й.гача сурункали гастродуоденитнинг қўзғаши сабабли ишдан озод қилинган. 28.03.12 й. врач қабулида ичкилик туфайли мастлик холати ва касалликни кечиши ёмонлашганлиги тасдиқланди. Бу холатда касаллик варақаси қандай расмийлаштирилиши керак?\nВКК таркиби ва унинг функциялари.\n"Меҳнат қобилияти" ва "иш қобилияти" тушунчаларининг таърифи ҳамда фарқини изохлаб беринг\nБўғимларнинг дегенератив дистрофик ўзгаришларида ВМЭ ва ТИР масалалари.\nБемор П., 48 ёш, слесарь, спиртли ичимлик оқибатида, сурункали гепатит қўзғаши оқибатида ишдан 08.04.12 - 24.04.12 йй.да ишдан озод этилди. 094-х шаклдаги маълумотнома берилди. Беморнинг қатъий талабига биноан 25.04.12 й.дан ишга чиқазилди. 30.04.12 й.да бемор қайта врачга мурожаат қилганда, касалликнинг авжланганлиги аниқланди. Шу туфайли меҳнатга лаёқатсизлик бўйича қандай хужжат берилади?\nБемор томонидан даволаниш режими бузилганда, касаллик варақасини расмийлаштириш тартиби.\nНафас аъзолари касалликларида жаррохлик усули билан даволанганда ВМЭ ва ТИР масалалари.\nБемор Т., 35 ёш, трактор хайдовчи. Ташхис: ревматик лихорадка, нофаол фазаси аортал юрак иллати қопқоқ етишмовчилиги устунлиги билан. ЮЕ-IIА. Эксперт хулоса қандай?\nВақтинча меҳнатга лаёқатсизлик сабаблари.\nИжтимоий етишмовчиликнинг турлари.\nЖаррохлик усули билан даволанган юрак иллатларида ВМЭ ва ТИР масалалари.\nБемор М., 46 ёш, такси хайдовчи. Ташхис: миокардитдан кейинга кардиосклероз. Ифодаланган дистрофик ўзгаришлар билан. Тўлиқ атриовентикулярблокада ва Морганьи-Эдемс-Стокс хуружлари билан. Эксперт хулоса қандай?\nВақтинча мҳнатга лаёқатсизликнинг таърифи ва у қандай холатларда кузатилади?\nЎз хатти харакатини назорат қила билиш қобилиятининг чекланиш сабаблари.\nОрқа мия шикастланишида ВМЭ ва ТИР масалалари.\nБемор С., 50 ёш, юк ташиш машинаси хайдовчиси. Ташхис: сийдик тош касаллиги, сурункали пиелонефрит, реммисия даври, буйрак етишмовчилиги-1. қандай эксперт хулоса қилинади?\nМустақил харакатланишнинг III даражада чекланишида ногиронлик гурухи.\n12 бармоқли ичак яра касаллигида ВМЭ ва ТИР масалалари.\nБемор Ж., 55 ёш, хисобчи. Ўртача намоён бўлган оғриқлик синдром билан кечувчи тизза бўғининг деформатик артрози сабабли физиотерапевтик муолажа вақтида териси куйиши натижасида вақтинча мехнатга лаёқатсизлик юзага келди. Беморга қандай хужжат берилади?\nОқилона ишга жойлаштиришнинг ВМЭ учун ахамияти.\nРеабилитацион потенциал қандай бахоланади?\nХавфли ўсмаларда ВМЭ ва ТИР масалалари.\nБемор М., 55 ёшда, майда асбобларни таъмирловчи мутахассис. Иши жисмонан енгил. Беморда қайталанувчи майда ўчоқли инфаркт ривожланди. Функционал бузилишлар йўқ. Қандай эксперт хулоса чиқарилиши лозим?\nБола асраб олишда касаллик варақасини расмийлаштириш тартиби.\nТиббий реабилитациянинг асосий мақсади нимадан иборат?\nЮрак ревматик иллатларида ВМЭ ва ТИР масалалари.\nБемор Б., 40 ёш, 10 йил хисобчи бўлиб ишлаган, охирги йил юк ташувчи бўлиб бошқа ишга ўтган. Ташхис: Миокардитдан кейинги кардиосклероз. Кам кузатиладиган экстросисталия, ЮЕ-0. Қандай эксперт хулоса чиқазилиши керак?\nЎқув ишлари бўлими мудири,\nВМЭ кафедраси мудири,


UNICEF: Россияда 9 миллиондан кўпроқ фуқаро тўйиб овқатланмайди\n29 сентябр 2021, Тошкент вақти: 07:03\nРоссия тўққиз миллиондан зиёд одам озиқ-овқат етишмаслиги ёки тўйиб овқатланмаслик шароитида яшамоқда. Бу ҳақда БМТнинг Болалар жамғармаси (UNICEF) томонидан ҳисоботда айтилган.\nТашкилотнинг 2018-2020 йиллар бўйича маълумотига кўра, Россияда егуликка ўта муҳтож бўлган 400 минг одам яшайди. Яъни улар маблағ етишмагани туфайли кунига камида бир марта овқатланишдан тийилишга мажбурлар. Россияликларнинг яна 8,8 миллиони (мамлакат аҳолисининг 6 фоизи) овқатланишни канда қилмайди, бироқ егулик миқдорини камайтиришга мажбур.\nҲар иккала кўрсаткич ҳам сўнгги олти йил ичида пасайган. Ҳисоботда айтилишича, 2014-2016 йилларда Россияда бир миллион чоғли одам очликдан азият чеккан, қарийб 12 миллион одам эса етарли даражада овқатланмаган.\nШу йилнинг апрель ойида ёйинланган “Тинькофф Data” тадқиқоти маълумотларига кўра, россияликлар асосий озиқ-овқат маҳсулотларини сотиб олишга сарфланажак маблағни сезиларли даражада қисқартирган. Экспертларга кўра, харажатлар қисқаришининг асосий сабаби инфляциянинг ўсиши бўлган. Росстат маълумотига мувофиқ, биргина февраль ойида истеъмол саватига кирган озиқ-овқат маҳсулотлари нархи 16 фоизга ошган.\nРоссияда аҳоли даромади камайиб бораётгани қабатида бир неча йилдан буён кам таъминланганлар учун озиқ-овқат карточкаларини жорий қилиш имконияти муҳокама қилинмоқда. Бу масала юзасидан мулоҳаза юритиб кўришни президент Владимир Путин ҳам таклиф қилган. “Левада-центр” ташкилоти томонидан март ойида ёйинланган тадқиқотга кўра, бу ғояни россияликларнинг 54 фоизи ёқлайди.


АҚШлик миллиардер Жорж Сорос янги жаҳон уруши содир бўлиши эҳтимоли борлигини айтмоқда\n17:34 / 22.05.2015\nАҚШлик миллиардер Жорж Сороснинг фикрича, янги жаҳон уруши содир бўлиши эҳтимоли бор. Унинг айтишича, урушнинг бошланишига Хитой ва АҚШ ўртасидаги можаро сабаб бўлиши мумкин.\nСороснинг фикрича, шундай вазият агар Хитой ўзининг иқтисодиётини экспортга эмас, балки ички эҳтиёжларига қаратса юз бериши мумкин. Унда Хитой ҳукуматига ўз ҳокимиятини ушлаб қолиш учун ташқи тўқнашув керак бўлади.\n“Хитой ва АҚШнинг ҳарбий иттифоқчиси Япония билан тўқнашув содир бўлса, биз учинчи жаҳон уруши остонасида бўлиб қоламиз, деб бўрттирмасдан айтишимиз мумкин”, дейди Сорос.\nМиллиардернинг фикрича, бунга йўл қўймаслик учун АҚШ Хитойга “ён босишига”, яъни юанни Халқаро валюта жамғармасининг валюта саватчасига киритилишига рози бўлиши керак бўлади. Хитой валютаси бу ҳолда долларга жиддий рақобат ташкил этиши мумкин. Хитой бунга жавобан ўз иқтисодиётини қайта ўзгартириш борасида ён босиши талаб этилади.\nСороснинг айтишича, Хитой ва АҚШ муросага келиши қийин, бироқ улар буни амалга ошира олишмаса, “оқибати ёмон бўлади”. Акс ҳолда Хитой Россия билан сиёсий ва ҳарбий иттифоқ тузишининг жиддий хавфи мавжуд бўлиб, унда янги жаҳон уруши хавфи ҳақиқатда юзага келади, деб айтмоқда Сорос.


Таъминотчи корхона ходими жиноят устида ушланди\nкорхона ходими жиноят устида қўлга олинди. Яъники, Навоий шаҳар электр таъминоти участкаси электромонтёри Ғ.Ж. «Бобур Азизон» МЧЖга қарашли ... Ғ.Ж. «Бобур Азизон» МЧЖга қарашли «Light» кафесига ўрнатилган эски электр ҳисоблагични янгисига алмаштирар экан, уни «кам ҳисоблайдиган» қилиб ...\nЯнги ҳисоблагич одатдагидан кўп «ток еяпти»ми? Антимонопол қўмита суриштирув бошлади\nўрнатилаётган янги электр ҳисоблагичлар аввалгиларига қараганда 2,5 баравар кўп электр энергиясини сарфлаши ҳақида истеъмолчилардан эътирозлар тушаётгани ҳақида ... эътирозлар тушаётгани ҳақида хабарлар тарқалганди. Аввалроқ электр энергияси сарфини ҳисобловчи янги приборларни ўрнатиш ва уни ишлаши ...\nТадбиркорнинг «уддабурон»лиги таъминотчи корхонага 150 млн.га тушди\nҳолатини ўрганишаётганди. Қарашсаки, рестораннинг «CE 303» русумли электр энергияси сарфини ҳисоблаш ускунасига 50-60 кВт қувватли истеъмол ... ҳисоблаш ускунаси ечиб олдилар. Мутахассислар текширишсаки, электр ҳисоблагичнинг муҳри қасддан бузилиб, ҳисоб схемаси фазаларига ...\nэлектрдан 243 миллион сўм қарзи борлиги айтилган истеъмолчи ҳақдор бўлиб чиқди\nхабар берди. Фармонга мувофиқ, 2019 йил 1 августдан табиий газни ва электр энергиясини сотишдан тушадиган маблағлардан Мажбурий ижро бюросини ... тушган маблағларнинг 10 фоизи ўтказилган. 2019 йил охиригача электр энергиясини назорат қилиш ва ҳисобга олишнинг автоматлаштирилган ...\nНавоий шаҳрида нима учун чироқ ўчмоқда? Масъул идора бунга мажбуран қўл урилаётганини тан олди\nсарлавҳали мақола эълон қилинган эди. Ушбу мақолага «Навоий ҳудудий электр тармоқлари корхонаси» АЖ бош директори номидан расмий жавоб келди. ... Навоий вилоятининг барча ҳудудларида, хусусан Навоий шаҳрида ҳам электр таъминотидаги узилишларга йўл қўйилмоқда. Навоий шаҳрида 2019 йилнинг ...\nТабиий, суюлтирилган газ ва электр энергияси учун нархлар ошмайди\nйил 1 июндан бошлаб табиий газ учун тарифлар, суюлтирилган газ ҳамда электр энергияси учун нархлар оширилиши белгилаб қўйилган эди. Аммо нархлар ... йил 1 июндан бошлаб табиий газ учун тарифлар, суюлтирилган газ ҳамда электр энергияси учун нархларнинг оширилиши бекор қилинди. Мазкур қарор ...\nНаманганда фуқаронинг электрдан 18 миллион сўмдан зиёд қарзи бекор қилинди\nМурожаатда айтилишича С.Мамадалиева хонадонига уланган ноқонуний электр энергияси учун 2019 йил 9 февраль куни МИБ ходимлари далолатнома ... фуқаро хонадонига бориб ўрганди. Натижада ҳақиқатда хонадондаги электр, хисоблагич тармоғидан ўтмаган, тармоқ очиқ холда бўлганлиги очиқда ...\nҚашқадарёда марҳумга 44 миллион сўм жарима солинди. Кейин...\nтурмуш ўртоғи Элмурод Дўсатов номига ўлимидан ўн тўрт йил ўтиб туман электр таъминоти корхонаси томонидан далолатнома расмийлаштирилганлиги ... қўлланилганлигини маълум қилган. Мурожаат ўрганилганда, туман электр таъминоти корхонаси назоратчилари томонидан марҳум Э. Дўсатов номига ...\nэлектр учун тўланган пул базага тушмаслиги мумкинми?\nҳуқуқларини ҳимоя қилиш жамиятлари федерацияси ишонч телефонига электр энергияси тўлови муаммоси юзасидан мурожаат қилган. А.Қултўраев ... тўлови муаммоси юзасидан мурожаат қилган. А.Қултўраев фойдаланган электр энергияси учун тўловларни амалга оширган бўлсада, мажбурий ижро ...\n#бокс - 173\n#Баҳодир Жалолов - 26\n#Россия - 962\n#Тошкент - 723\n#Google - 215\n#Сурия - 297\n#жаҳон чемпионати - 50


“Севинч” яна машғулотларга киришди - "Севинч"\n"Севинч" > Янгиликлар > Янгиликлар > “Севинч” яна машғулотларга киришди\nАввал хабар қилганимиздек, жамоамиз 10 июнь кунидан яна тайёргарлик машғулотларига киришди.\nМашғулотлар давом эттирилиши олдидан жамоамиз бош мураббийи Владислав Николаевич ва жамоамиз шифокори Ўктам ака Эшмуродовлар, барчага карантин талаб ва қоидаларини яна бир марта чуқур тушунтиришди. Футболчилардан машғулот пайти, овқатланиш ва яшаш шароитида нималарга кўпроқ эътибор қаратилиши ҳам уқтирилди. Шунингдек, жамоа машғулотларида иштирок этувчиларнинг карантин талабларини бажариш бўйича шахсий жавобгарлиги ҳам тушунтирилди ва бу ҳақда умумий келишув ҳам имзоланди. Ушбу келишувда ҳатто карантин талабларини бўзганлик учун интизомий жазо қўлланиши ҳам кўзда тутилган. Чунки карантин пайти ҳар бир футболчи нафақат ўзининг соғлиги, балки бошқа жамоадошларининг ҳам соғлиги учун маъсул ҳисобланади.\nБу йилги чемпионат учун ПФЛдан рўйхатдан ўтказилган 20 нафар футболчимизнинг барчаси, жамоамиз машғулотларида иштирок этишмоқда.\n“Геолог” стадионида машғулотлар кунига икки маҳалдан олиб борилмоқда. Айни кунларда мураббийларимиз асосий эътиборни футболчиларнинг умумий жисмоний ҳолатини яхшилашга қаратишган. Чунки, карантин давомида бу ҳолат ҳаммада ҳар хил бўлиши мумкин. Бу босқичдан сўнг футболчиларимиз техник маҳоратини ошириш машқларига ва тактик машқларни бажаришга ўтишади. Шунингдек ўйин амалиётини ошириш ҳам назарда тутилган.


19:46 12.12.2019 Ҳавола олиш\nЭртага, 13 декабрь куни Тошкент шаҳри ва Хоразм вилоятининг айрим ҳудудларида электр энергиясининг ўчирилиши кузатилмоқда.\nТОШКЕНТ, 12 дек – Sputnik. Эртага, 13-декабрь куни Тошкент шаҳри ва Хоразм вилоятининг айрим ҳудудларида электр энергияси ўчирилади. Бу ҳақда "Худудий электр тармоклари" АЖ матбуот хизмати маълум қилди.\nТошкент шаҳрининг Чилонзор туманига қарашли 16-мавзесида жойлашган 10 кВ ТП 3188-сонли трансформатор пунктида режали мукаммал таъмирлаш ишлари хавфсиз тарзда бажарилишини тақозо этади. Шу боис мазкур ҳудуддаги 10-11-сонли кўп қаватли аҳоли яшаш хонадонларида электр энергияси соат 10:00 дан 17:00 қадар вақтинчалик ўчирилади.\nШунингдек, жорий таъмирлаш ишлари ўтказилиши муносабати Урганч туманининг "Юқори жирмиз", "Қорамон", "Беруний", "Каттабоғ", "Хожибойлар", "Оқбоғ", "Адолат", "Чаккакўл", "Шоликор" маҳаллаларида ҳам соат 10:00 дан 18:00 гача электр энергияси вақтинчалик узиб қўйилади.


Қозоғистонлик ишлаб чиқарувчилар “шакар импорти чекланишидан” ташвишга тушмоқда – mulkdor.com\nҚозоғистонлик ишлаб чиқарувчилар “шакар импорти чекланишидан” ташвишга тушмоқда\nOctober 25 2017, 05:10 БизнесМинтақаХабарлар\nҚозоғистон Кондитерлар ассоциацияси ва Алкоголсиз ичимлик ишлаб чиқарувчилар Ассоциацияси баёнот бериб, Евроосиё Иқтисодий Иттифоқ ҳудудларига шакар олиб кирилишини чеклаш борасидаги ғояга қарши эканликларини билдиришди.\nБу ҳақда мазкур иккита ассоциация томонидан Олмаотада бўлиб ўтган қўшма матбуот анжуманида таъкидланди.\nҚозоғистон кондитерлари Ассоциацияси вице-президенти Ерлан Ахметовнинг айтишича, ЕОИИ ҳудудларига шакар олиб кирилишини чеклаш борасидаги таклиф Россия ва Белорусдаги йирик шакар ишлаб чиқарувчилар томонидан берилмоқда. Бу ташаббус 25 октябрь куни Ереван (Арманистон)да таркибига Арманистон, Беларусь, Қозоғистон, Қирғизистон ва Россия кирган ЕОИИ мамлакат ҳукуматлари мажлисида эълон қилинади.\nҚозоғистон ишлаб чиқарувчиларининг баёнотига кўра, кўриладиган бу каби чоралар ЕОИИга кирмайдиган мамлакатлардан олиб келинадиган шакарга қўшимча божхона тўловлари тўланишига сабаб бўлади. Ҳисоб-китобларга кўра, бу ўз навбатида тайёр маҳсулотларнинг, жумладан кондитер маҳсулотлари ва ичимликларнинг нархи ошишига олиб келади. Айни дамда қозоғистонлик ишлаб чиқарувчилар учун шакар импортида сармоявий преференциялар жорий этилган, шунга кўра шакар мамлакатда қайта ишланиши учун бож тўловларисиз олиб кирилади.\nАссоциацияларнинг вакиллари ЕОИИга кирмаган мамлакатлардан шакар импортининг тақиқланиши Россия ва Белорус йирик мишлаб чиқарувчиларининг шакар бозорида нарҳ сиёсати устидан хукмрон бўлишларига олиб келишини таъкидлашмоқда. Шу сабабли тармоқ ассоциациялари шакарнинг бозор нархини ҳақоний белгилаш мақсадида хом-ашё биржаси ташкил этилиши, талаб ва таклиф асосида шакар баҳоси шакллантирилиши кераклигини таклиф қилишмоқда. Бундан ташқари тармоқ ассоциациялари ЕОИИ иштирокчилари бўлмиш мамлакатлар ички бозорини етарлича шакар билан таъминлашга қурби етишига ишонч ҳосил қилиш учун мониторинг ўтказиш таклифи билан чиқди.


Ўзбекистон бахтли мамлакатлар рейтингида 38-ўринни эгаллади – Газета.uz\n20 март 2020, 16:55 Жамият Жаҳон\nGallup, Inc. томонидан анъанавий равишда эълон қилинадиган World Happiness Report 2020 бахтли мамлакатлар рейтингида Ўзбекистон олдинги йилги кўрсаткичлардан уч поғона кўтарилиб, 153 та мамлакат орасида 38-ўринни эгаллади.\nМДҲ давлатлари орасида Ўзбекистон 1-ўринни сақлаб қолди. Кейинги ўринларда Қозоғистон (умумий рейтингда 50-ўрин), Тожикистон (умумий рейтингда-71 ўрин), Россия (умумий рейтингда-73 ўрин), Қирғизистон (умумий рейтингда-74 ўрин) жой олди. Қўшни Туркманистон эса 95-ўринни эгаллади.\nРейтингда биринчи ўринларда Финляндия, Швейцария, Исландия ва Норвегия бораётган бўлса, Руанда, Жанубий Судан, Зимбабве ва Афғонистон сўнгги ўринларни банд этди.\nБу йилги ҳисоботнинг фарқли томони, ҳисоботда ҳар бир мамлакатнинг асосий шаҳарлари аҳолисининг ҳозирги кундаги ҳаётидан қониқишлари ва келажакда ушбу шаҳарда яшаш қанчалик яхши бўлиши ҳақидаги фикрлари ҳам ўрганилган.\nСўровномалар натижаларига кўра, дунёнинг йирик шаҳарлари орасида Тошкент- аҳолиси энг оптимист шаҳар бўлди. Сўровномада қатнашган Ўзбекистон пойтахти аҳолиси келажакда ушбу шаҳарда яшаш шароитларидан умидлари катта эканлигини билдиришган, оқибатда Тошкент Келажакдаги ҳаёт рейтингида 186 мамлакат орасида 1-ўринни эгаллаган.\nҲозирги кундаги ҳаётдан қониқиш бўйича эса Тошкент 75-ўринда.\nАнъанавий тарзда дунё бўйлаб ўтказиладиган Gallup сўровномаларида ҳар бир мамлакатдан 1000 га яқин 15 ва ундан катта ёшдаги аҳоли қатнашади. Сўровномалар давлат тилида ўтказилади.\n27.02 Германия Оролбўйи ҳудудини ривожлантиришга 8 млн евро ажратади\n27.02 Ўзбекистон олма импортини 8,5 бараварга оширди, экспорт эса 61 фоизга тушди\n27.02 Сенат 12 март куни бир қатор қонунларни кўриб чиқади


Газета СБХ / 2014 год / № 22 / Бизнинг лойиҳалар\n«Корхонанинг устав фонди – вазифаси, шаклланиш тартиби, ҳисобини юритиш. Муассислар билан ҳисоб-китоблар» – «NORMA» профессионал ривожланиш марказида илк бор бўлиб ўтган янги семинарнинг мавзуси шундай эди. «Kreston Tashkent» компаниясининг тажрибали аудитори бўлган маърузачи Надежда КОВАЛЕНКО тингловчиларни хусусий капитал тўғрисидаги қонун ҳужжатларини қўллаш амалиёти, корхоналар ва уларнинг муассислари учун у билан боғлиқ солиқ оқибатлари билан таништирди.\nЭксперт корхонанинг устав фонди, миқдорини рўйхатдан ўтказиш пайтида уни бухгалтерия ҳисобида экс эттириш, унинг кўпайиши ва камайиши, унинг улушига мулк ҳуқуқларининг ўтиши билан боғлиқ ҳамда бошқа масалаларни кўриб чиқди. Семинарда бухгалтерия ҳисобида чет эл валютасида ифодаланган устав фондини шакллантириш чоғида юзага келадиган курс фарқини акс эттиришга эътибор қаратилди. Соф активлар билан боғлиқ масала – чиқиб кетаётган муассислар билан ҳисоб-китоб қилиш чоғида уларнинг қийматини белгилаш ва корхонанинг яшаш қобилиятини аниқлаш мақсадида уларнинг миқдорлари динамикасини кузатиш фаол муҳокама қилинди.\nСеминар давомида корхоналарнинг раҳбарлари, бош бухгалтерлар ва аудиторлар юридик шахсларнинг хусусий капиталини шакллантириш ва қўллаш билан боғлиқ бухгалтерия ҳисоби ва солиқ солиш хусусиятларини аниқ мисолларда кўриб чиқдилар.\nИштирокчилар ўз саволларига жавоб, шунингдек маслаҳат ва тавсиялар олдилар.\n– Бундан аввалги йиллар учун муассисларга дивидендлар қандай тўланиши мумкин?\n– Тақсимланмаган фойданинг бутун суммаси дивидендларни тўлашга йўналтирилиши ва у қайси давр учун олинганлигидан қатъи назар исталган вақтда берилиши мумкин.\n– МЧЖ муассисларидан бири муассислар таркибидан чиқишга қарор қилди. Бунда корхонанинг соф активлари 795 млн сўмни, устав фонди 880 млн сўмни, шу жумладан тақсимланмаган улуш 20 млн сўмни ташкил қилади. Чиқиб кетаётган муассиснинг улуши – 404 млн сўм ёки 46%. У қанча суммани олишга умид қилиши мумкин, бу ҳолда устав фонди нима бўлади? Соф активлар устав фондидан камлиги боис биз аввал уни камайтиришимиз (қайта рўйхатдан ўтказишимиз), шундан кейингина муассиснинг чиқиб кетишини расмийлаштиришимиз керакми? Мавжуд тақсимланмаган улушни нима қилайлик?\n– «Масъулияти чекланган ҳамда қўшимча масъулиятли жамиятлар тўғрисида»ги Қонуннинг (6.12.2001 йилдаги 310-II-сон, бундан кейин МЧЖ тўғрисидаги Қонун) 19-моддасига мувофиқ жамият давлат рўйхатидан ўтказилган пайтдан эътиборан бир йил мобайнида унинг устав фонди (устав капитали) тўлиқ тўланмаган тақдирда, жамият ўзининг устав фондини амалда тўланган миқдоргача камайтиришини эълон қилиши ва унинг камайтирилганлигини белгиланган тартибда рўйхатдан ўтказиши лозим.\nАгар иккинчи ва ҳар бир кейинги молия йили тугаганидан кейин жамият соф активларининг қиймати унинг устав фондидан (устав капиталидан) кам бўлиб қолса, жамият уни ўзининг соф активлари қийматидан ошмайдиган миқдоргача камайтирилишини эълон қилиши ва бундай камайтиришни белгиланган тартибда рўйхатдан ўтказиши шарт. Агар жамият ўз устав фондини (устав капиталини) камайтириш ёки ўзининг тугатилиши тўғрисида 3 ойлик муддатда қарор қабул қилмаса, кредиторлар жамият мажбуриятларини муддатидан илгари тугатишини ёки ижро этишини ва ўзлари кўрган зарарнинг ўрнини қоплашини талаб қилишга ҳақлидир. Бундай ҳолларда юридик шахсларни давлат рўйхатидан ўтказувчи орган жамиятни тугатиш тўғрисида судга талабнома тақдим этишга ҳақлидир.\nЮқорида баён этилганлардан келиб чиқиб, соф активларнинг миқдори ва чиқиб кетаётган муассис улушининг ҳақиқий қийматини тўғри белгилаш учун аввал устав фондининг камайтирилишини рўйхатдан ўтказиш, сўнгра соф активларни ҳисоблаш ва муассис билан ҳисоб-китоб қилиш лозим. Агар у ўз ҳиссасини тўлиқ киритмаган бўлса, бу ҳақиқий улушни ҳисоб-китоб қилишда ҳисобга олиниши керак.\n– Муассис корхонадан маҳаллий валютада қарз олди. 3 йилдан кейин устав фондини олинган қарз ҳисобига кўпайтиришга қарор қилди. Курс бўйича устав фонди кўпайтирилишини қайси санада акс эттириш лозим? Устав фондини кўпайиш, камайиш, бошқа корхонани қўшиб олишни ҳисобга олган ҳолда шакллантириш чоғида муассисда (жисмоний шахсда) қандай солиқ оқибатлари юзага келади?\n– Корхона ўзининг муассисига берган қарз корхона ҳисобида узоқ муддатли дебиторлик қарзи сифатида акс эттирилади (0940-ҳисобварақ). Кўрсатилган қарз устав фондини кўпайтиришга йўналтирилиши мумкин эмас, чунки муассис қарз суммасини қайтариши керак. Устав фондига ҳиссасининг кўпайиши билан унинг қарзи сўндирилмайди, балки кўпаяди. Мазкур вариантни муассисдан корхонага берилган қарз мавжудлигида қўллаш мумкин. Валютада ифодаланган устав фондининг кўпайтирилиши таъсис ҳужжатларига ўзгартиришлар рўйхатдан ўтказилган кундаги курс бўйича амалга оширилади. У киритиш кунидаги курс бўйича шакллантирилади.\n– Икки нафар – устав фондидаги улуши 95 ва 5%ни ташкил этувчи хорижий муассисга эга хорижий компания уларни бошқа хорижий муассисга сотмоқда. Ушбу таомил бухгалтерия ҳисобида қандай акс эттирилади?\n– Корхонанинг бухгалтерия ҳисобида ушбу таомил уларнинг таркибидаги ўзгартиришлар давлат рўйхатидан ўтказилганидан кейин муассислар кесимида фақат 8300-гуруҳ ҳисобварақларида акс эттирилади. Муассислар ўртасида улушни сотиш бўйича ҳисоб-китоблар ҳисобда акс эттирилмайди.\n– Дивидендлар жисмоний шахсга қандай шаклда тўланади?\n– Дивидендлар жисмоний шахсга иштирокчилар йиғилишининг қарорига кўра пул маблағлари; ўзи ишлаб чиқарган маҳсулот; асосий воситалар, товарлар ва бошқа товар-моддий бойликлар билан тўланиши мумкин.\n– Қандай ҳолларда банкротлик бошланади ва мулк эгасининг ҳуқуқлари қачон белгиланади?\n– «Банкротлик тўғрисида»ги Қонуннинг (5.05.1994 йилдаги 1054-XII-сон, 24.04.2003 йилдаги 474-II-сон Қонун таҳририда) 4-моддасига мувофиқ пул маблағлари бўйича кредиторлар талабларини қондиришга ва (ёки) мажбурий тўловларни тўлаш мажбуриятини бажаришга қодир эмаслик, агар тегишли мажбуриятлар ва (ёки) тўлов мажбурияти уларни бажариш санаси бошланган пайтдан эътиборан 3 ой давомида қарздор томонидан бажарилмаган бўлса, унинг банкротлик аломати деб эътироф этилади.\nБанкротлик таомили ташаббусчиси мониторинг асосида, бюджет олдида сўндирилмаган қарзлар мавжуд бўлганда давлат органлари, жамият кредиторлари бўлиши мумкин. Кредиторлик қарзи сўндирилганидан кейин қолган мулк эгасининг ҳуқуқлари ва унинг ҳимоя қилиниши кўп даражада ихтиёрий тугатиш чоғида белгиланади.\n– МЧЖ устав фондидаги улуш иштирокчиларнинг биридан бошқасига ҳақ олмасдан берилмоқда. Бунда қандай ҳужжатларни расмийлаштириш лозим, ушбу таомилнинг солиқ оқибатлари қандай?\n– Муассислар йиғилишининг баённомаси ва нотариал тасдиқланган ҳадя шартномасини расмийлаштириш лозим.\nЮридик шахс учун солиқ оқибатлари – асосий фаолият тури бўйича солиқ ставкасига асосан солиқ солинадиган даромад (Солиқ кодексининг (СК) 22, 135-моддалари), жисмоний шахс учун эса – энг кам ставкада даромад солиғи солинадиган даромад (СКнинг 181-моддаси).\n– Жисмоний шахс МЧЖда шерик муассисдир. 2 йил ўтганидан кейин у муассислар таркибидан чиқиш хоҳишини билдирди. Корхона фойда оларди, бироқ дивидендлар тақсимланмас эди. Муассислар таркибидан чиқиш пайтида ҳам корхона фойда оларди. Муассис муассислар таркибидан чиқаётганда фойдадан улуш олиш ҳуқуқига эгами?\n– Иштирокчи улушининг ҳақиқий қийматини ҳисоб-китоб қилишда корхона унинг чиқиши пайтига қадар жамғарган бутун фойдаси иштирок этади.\n– Хорижий ҳамкорнинг муассислар таркибидан чиқиши бухгалтерия ҳисобида қандай акс эттирилади, у билан ҳисоб-китоб қайси валютада қилинади – валютадами ёки сўмдами?\n– Улушнинг ҳақиқий қиймати ҳисоб-китоби сўмдаги соф активлар миқдоридан келиб чиқиб юритилади. Баённомада унинг қийматининг сўмдаги эквиваленти кўрсатилади.\nСўнгра кўрсатилган сумма тўлов манбаида солиқни чегирган ҳолда тўлов тўлаш тўғрисида қарор қабул қилинган кундаги курс бўйича валютага ўтказилади ва ўзининг ёки конвертацияланган маблағлар ҳисобидан тўланади.\nБунда устав фондининг миқдори қуйидаги проводка билан олиб борилади:\nДт 83 – Кт 66 – 83-ҳисобварақда кўрсатилган миқдорда сўмда ва валютада;\nДт 84 – Кт 66 – амалдаги курсгача валюта суммасини қўшимча баҳолаш учун сўмда;\nДт 87 – Кт 66 – қолган суммага.\nКўрсатилган кредиторлик қарзи ойнинг охирги кунидаги курс бўйича ҳар ойда қайта баҳоланади.\nМЧЖ тўғрисидаги Қонунда чиқиб кетаётган хорижий инвестор улуши қийматининг ҳисоб-китоби тартиби тўғрисида аниқ меъёр йўқ. Кўрсатилган Қонунда чиқиб кетаётган хорижий инвестор билан ҳисоб-китоблар масаласи кўрилмаган. Шу сабабли МЧЖ тўғрисидаги Қонуннинг 22-моддасида кўрсатилган улуш қиймати ҳисоб-китобининг тартиби хорижий иштирокчи улуши қийматининг ҳисоб-китобига нисбатан қўлланмайди деган фикр мавжуд. Хорижий инвестор жамиятдан чиқиб кетиши чоғида унинг қийматини белгилашда «Чет эл инвестициялари тўғрисида»ги Қонуннинг (30.04.1998 йилдаги 609-I-сон) 18-моддаси қўлланиши мумкин. Чет эллик инвестор чет эл инвестициялари иштирокидаги корхонадан чиқиб кетган ёки бу корхона тугатилган тақдирда, корхона мол-мулкидаги ўз улуши пул ёки бозор баҳосига мувофиқ равишда товар шаклида қайтарилиши ҳуқуқини олади.\nСеминар якунида иштирокчилар шунга ўхшаш тадбирлар ўтказилишидан манфаатдор эканликларини айтдилар, чунки улар долзарб масалаларга ойдинлик киритишда, билимларини ошириш, бу билан ўз бизнесларини тўғри ва муваффақиятли юритишда ёрдам беради.


Uzcard: карта PIN-коди унинг эгаси томонидан мустақил киритилиши лозим | O'zLiDeP\nUzcard: карта PIN-коди унинг эгаси томонидан мустақил киритилиши лозим\nПластик карта билан муомала қилиш қоидаларига биноан ушбу талаб банк ходимлари томонидан ўзларининг мижозларига, яъни ҳар бир савдо пункти эгасига тушунтирилиши лозим. Uzcard компанияси ўз ҳамкорларига (банкларга) сифатли процессинг хизматларини кўрсатиб, халқаро ҳавсизлик талабларига бутунлай жавоб бериб келмоқда. Шу асносида халқаро тўлов тизимлар билан бир қатор келишувлар имзоланиши халқимиз учун қўшимча имкониятларнинг тақдим қилинаётганидан, электрон тижорат соҳасида ҳам янги имкониятларнинг яратилишига хизмат қилмоқда. Дея хабар қилди Uzcard Компанияси.\nБиз бир неча маротаба қатор мақолаларимиз орқали ҳар биримиз пластик картадан фойдаланиш маданиятини шакллантиришимиз ўринли эканлигини таъкидлаб ўтганмиз. Ушбу маъсулиятли взифани амалга ошириш учун тўлов тизимининг барча таркибий бўлинмалари бирлашиб, ушбу ғояни тарғиб қилишлари ўринли. Барча камчиликлар инобатга олинганида, банк ходимлари мерчантларни (савдо пунктлари эгалари) пластик карта орқали тўловларни қабул қилиш талаблари билан таништириб боришлари кераклиги намён бўлмоқда. Ушбу жараён савдо пункти эгасининг банк мижози сифатида қабул қилинаётганида амалга оширилиши мақсадга мувофиқ. Сабаби, баъзи савдо шаҳобчалари эгалари ҳатто пластик карталардан фойдаланиш қоидалари билан таниш эмасликлари кузатилмоқда. Ачинарли томони шундаки, баъзи карта эгалари ҳам карта орқали тўловларни амалга ошираётганларида ўз ҳуқуқларини тўлиқлигича билмайдилар. Шу сабабли компаниямиз пластик карталардан фойдаланиш маданиятини умумжамоа даражасида амалга ошириш даркорлигига алоҳида эътиборини қаратмоқда.\nОлим Норжигитов, Жиззах вилояти 2018-08-05 10:57:42\nАгар барча савдо шахобчаларида пластик карта PIN-кодини ҳар бир шахс мустақил киритиш шароитлари яратилса жудаям яхши бўлар эди. Бу тизимни тезроқ жорий этиш керак, қачонгача биз орқада юрамиз.